
Uprava „Prirode" 


nalazi se Zagreb, Grič 3/1 kat 

(Geofizički zavod) 

Uredovni sati samo radnim danom i to u ponedjeljak, srijedu i 
petak od 16 —18, a n utorak, četvrtak i subotu od 10 —12 sati. 

Sve poštanske pošiljke za upravu časopisa „Priroda" imaju 
se slati na adresu: Uprava časopisa „Priroda", Zagreb 1, 

__pošt. pret. 515 


Na. osnovu mišljenja Glavnog prosvjetnog savjeta prepo- 
n.č.ojeM^ 0 prosvjete odlukom P. br. 40956 od 26. 
j časopis »Prirodu« u izdanju Hrvatskog prirodoslovnog 

društva u Zagrebu za nabavu svim školskim knjižnicama. O 
tome je obavješteno Hrvatsko priodoslovno društvo dopisom 

copoJ 36 ! odjeljena kr. banske uprave savske banovine br. 
62626 od 16. XI. 1935. 

RIBE DVODIHALICE 


Napisao dr. Jovan Hađži (Ljubljana) 


Sa 6 slika 


Prijelaz iz vode na kopno nije se izvršio direktno ni u jednog 
životinjskog tipa. Bilo je doduše i takvih pokušaja, ali ovi nisu do¬ 
veli do definitivnog rezultata. Poznajemo i fosilne i recentne ribe, 
koje su u stanju da iskoče iz mora i »polete«; zato ih zovemo ri¬ 
bama poletušama. Jakim prsnim perajama i naročitom obliku 
repne peraje imaju da zahvale tu svoju neobičnu sposobnost. Ali 
poletuše samo kližu atmosferom i padaju natrag u more; one ne 
umiju disati atmosferski uzduh; one su ostale tipične ribe. 

Mogućnost za uspješniji prijelaz u atmosferu, koja kopno po¬ 
kriva, bila je tek onda dana, kad se počelo izdizati iz mora kopno i 
kad se pojavila kao veza između suhoga kopna i mora slatka voda 
u obliku močvara. Dalji uslov za potpun uspjeh prijelaza je bila 
vlažno-topla atmosfera. A svega toga — pored obilja hrane — bilo 
je i ima uz obale toplih, tropskih mora. 

Nameće nam se pitanje, u kome bi se smjeru bile ribe dalje ra¬ 
zvijale, da nije bilo mogućnosti za prijelaz na kopno preko slatke 
vode? Da su ribe stvarno u sebi imale potenciju, da se razviju u če- 
tveronožni kopneni tip kičmenjaka, to vidimo, ali za realizaciju te 
potencije bili su potrebni i određeni uslovi životne sredine. Dakle se 
vjerojatno ribe, kad bi bile ostale u vodi, ne bi razvile u amfibijsko- 
reptilsko-sisavačkom smjeru sa čovjekom na vršku. 

Sad da vidimo neke glavne tipove adaptacija na dvojno disanje, 
koje je bilo potrebno, pa da se razvije tip sposoban za čisto atmo- 
sfersko disanje. 

U najjednostavnijem slučaju preuzima pomoćnu ulogu za di¬ 
sanje uzduha sama koža. Cak i neke obalne morske ribe ostaju 
za oseke van mora ili za mlatanja leže na obali i izdrže dosta dugo, 
a bez nekih naročitih naprava za disanje »suhog« uzduha, osim što 
imaju većinom male krljušti ili nemaju uopće krljušti, ili što 
imaju kožu sluzavu i vaskularizovanu (bogatu krvnim žilicama). 
Neki glamoči (Gobiidae) obavljaju do 3/5 čitavog disanja s pomoću 
kože. U ovu kategoriju ide i jedan naš pretstavnik babica (Blen- 
nius galerita), čije običaje je prončio i opisao naš poznati ihtiolog 
Tonko Šoljan. 1 ) Za mlatanja mora daje se ta ribica od vala 
izbaciti na hridi obrasle račićima vitičnjacima (Chthamalus stella- 
tus), kojima se ribica brani. Čitave ure može ta babica izdržati na 
suhom (vidi sliku 1). Sličan je slučaj s našom jeguljom. Uz pomoć 
kožnoga disanja može ona za vlažne noći putovati preko travnika 
od vode do vode. 


‘) T. Soljan, Biba našega mora, koja izlazi ha kopno. Priroda XVIII 
(1928) 121. 

Ipak se u glavnom ograničavaju respiracione adaptacije na 
prednji dio crijeva, radi kraće komunikacije sa spoljnim svije¬ 
tom; ta riblje škrge i nijesu drugo nego bočni otvori u stijeni pred¬ 
njega dijela crijeva. Kao najjednostavniji pomoćni organ pridru¬ 
žuje se često sama sluznica usne duplje i ždrijela preko vaskulari- 
zacije i povećanja same duplje (mnogi glamoči). Uostalom mogli 
bismo zamisliti i to, da bi i same škrge s malo promjena mogle pre¬ 
uzeti ulogu disanja za »suhi« uzduh. Ipak vidimo, da priroda nije 
pošla tim putem; odnosno napustila je prve pokušaje učinjene u 
tom smjeru, jer nisu potpuno uspjeli. Čarter i Beadle našli su 
u ogromnim močvarama paragvajskoga Chaka nekih 20 vrsta riba, 
od kojih osam umije disati i atmosferski uzduh. Samo za dvije vrste 
(Hypopomus i Symbranchus) ustvrdili su, da se u njih pomoćno đi- 



Sl. 1. Mala obalna babica 
(Blennius galerita) daje se valom uz 
strmu kamenitu obalu našega Jadrana 
dići van vode u zoni mlatanja, gdje se 
brani racima vitičnjacima (Cirripedia, 
iz roda Chthamalus) prilijepljenim na 
kamenju. Po T. Š o 1 j a n u. 

sanje uzduha vrši s pomoću samih škrga; u tih su riba škrge nešto 
grublje građene i naborima povećane, a i sama skržna šupljina po¬ 
većana je prema poklopcu. T a y 1 o r kritikuje to mišljenje i tvrdi, 
da i tu ima pomoćnu ulogu usna sluznica, a ne same škrge. 

Češće se na same škrge i njihovu duplju priključuju speci¬ 
jalne naprave za disanje uzduha. Te mogu biti vrlo različite, 
ali se sve temelje na istom principu. Ostavljajući i dalje škrge u 
lunkciji, u skrajnom slučaju samo za izlučivanje ugljičnog dvokisa, 
povećavaju se prostorije pod škržnim poklopcima i u kostima lu¬ 
banje, a prevlaka, koju čini nježna sluznica je vaskularizovana, t. j. 
opremljena bogatom mrežotinom finih krvnih žila (kapilara). Ovamo 
idu na pr. ribe sa labirintnim organima (vidi sliku 2) t. j. 
uzdušnim komoricama, iz čijega poda se uzdižu raznoliko uvijene 



i 

pločice (modifikovane epibranhije jednoga para škrga), prevučene 
veoma vaskulizovanom sluznicom. Takav je slučaj poznate ribe 
penjalice (Anabas scandens), koja živi u slatkim vodama oko 
Indijskog Oceana. Znameniti francuski prirodoslovac i osnovalac 
uporedne anatomije Georges Cuvier, čiju sliku ribe penjalice 
donosimo, mislio je, da taj labirint služi kao spremište vode, a listići 
da služe tome, da zaliha vode ne oteče suviše brzo. No, pokazalo se, 
da to ne stoji. Anabas ima stalno uzduh u labirintu i mora taj uzduh 
zanavljati; ako je spriječimo u tome, riba ugine; znak, da su škrge 
već zakržljale i da je disanje postalo pretežno atmosfersko. Anabas 
može izdržati dugo na suhom (po kišnom vremenu, jer mu se inače 
koža sasuši), a još duže ukopan u mulj, kad se otvorena voda posuši. 
Inače je penjalica prava i tipična riba. Kao drugi slučaj spominjem 
pretstavnika posve druge porodice riba, naime somova, Clarias (sa 
više vrsta iz Indije, Egipta itd.). U tih brkatih riba urašćuju u 
zračne komorice nad škrgama druga i četvrta škrga u drvolike iz- 
rastke za disanje zraka. I ove se ribe ukopavaju u mulj za suše ili 
noću prelaze iz jednoga obitavališta u drugo, kad prijeti da voda 


SI. 2. Glava ribe penjačice 
(Anabas scandens), s koje je skinut 
škržni poklopac, da se vidi t. zv. 
labirintni organ za disanje atmo¬ 
sferskog uzduha (Iz Regne 
animal). 

presuši. Treći put je čitava operkularna komorica podešena za di¬ 
sanje atmosferskog uzduha (na pr. u ribe Pseudapocryptes lanceo- 
latus iz porodice glamoča, a živi u Indiji). 

Slika 3 prikazuje slučaj drugoga pripadnika porodice Clariidae, 
bliske somovima, to je Saccobranchus fossilis, čije generično ime 
dolazi baš (»vrećoškržnik«) od naročite naprave za disanje uzduha. 
U te je ribe škržna duplja prema natrag produžena u izdašno dugu 
vreću, koja nas u velikoj mjeri sjeća na jednostavna pluća. Taj slu¬ 
čaj čini prijelaz ka idućoj skupini riba, u kojih se pomoćni uređaj 
za disanje uzduha još većma približava pravim plućima. Sa dna 
ždrijela, dakle nezavisno o škrgama i njihovoj duplji, izlaze dugu¬ 
ljaste plućne vreće u unutrašnjost trupa. U glamoča Periophthal- 
modon schlosseri, 1 ) koji živi u močvarama delte indijske velerijeke 
Ganges-a, nisu ta »pluća« još tako velika, ipak je ta ribica daleko 

i) i S p. si. 3 u članku od istoga pisca »Kao riba u vodi«. Priroda XXIX 
(1939). br. 4, str. 101. 

dotjerala u prilagođivanju na život van vode. Na slici se vide dva 
mužjaka, kako su se na suhom postavili jedan prema drugom, da 
dijele megdan kao pijetlovi. Ovi glamoči žive većinom na suhom. 
Prednje trbušne plitve udešene su u njih već za pokretanje po kopnu, 
a i oči za gledanje u daljinu, dok su tipične riblje oči sa krugljastom 
lećom dobre za gledanje u blizini; njihova koža je ogrubila i ne osu- 
šuje se tako naglo. Stariji autoi'i su tvrdili, da ova riba može živjeti 
van vode dugo, ali da mora imati bar rep umočen u vodi, jer da joj 
je koža repa udešena za respiraciju u vodi. Pokazalo se, da to ne 
stoji; ove ribe se udaljavaju od vode, a po potrebi ukopaju se u 
rnulj. Ipak funkcija škrga kao respiracionih organa za vodu ne 
prestaje. Periophthalmodon, iako nerado to čini, može i pod vodom 
izdržati; dok se na to privikne, potrebno je neko vrijeme, pa ako ne 
uspije nastojanje da se dokopa površine, udešava stalno i pravilno 
tjeranje vode preko škrga. 

Bliži srodnik Periophthalmodon a, koji je bolje izučavan i kojega 
drže u evropskim većim akvarijima, Periophthalmus koelreuteri 2 ) 
živi na plitkim morskim obalama (u mangrove-močvarama) i još 


Vn 



SI. 3. Somiću srodna ribica Saccobranchus fossilis, pre- 
parovana tako, da se vidi desna plućna vreća (Er); 

Vn, riblji mjehur; V i Atr, srce, iznad kojega su 
škrge; Hep, jetra; Ov, jajnik; Ovd, jajovod. 

Po Rauthe r-u. 

bolje kopira svojim vladanjem suhozemnu životinju. Spretno se 
penje, izvrsno skače, pa u skoku hvata kukce, a za močenje mu je 
dovoljan vlažni mulj. 

Najviši stupanj adaptacije za disanje uzduha pomoću »plućnih 
"vrećica« postigla je indijska riba Amphipnous cuchia iz porodice 
Am.phipnoidae, koja je slična jegulji. Ta riba doduše ne izvodi šetnje 
po kopnu, niti se sunča u svrhu lova, ali iskorišćava svoju osobinu 
za to, da može živjeti u vodi s tako malo kisika, u kojoj normalne 
ribe ne mogu postojati, i da za vlažnih noći ili u slučaju isušenja. 
plitke močvare, potraži bolje stanište ili se ukopa u mulju. U ove 
vrste su škrge sasvim reducirane, dakle ne postoji paralelni režim 
š vi ge-pluea kao na pr. u mnogih vodozemaca. Zato pokazuju plućne 
vreće graciju pravih, ali primitivnijih pluća. Ta riba redovno i pra- 
vilno udiše i izdiše uzđuh, a ipak je akvatilna. Međutim ni taj put 
nije doveo do razvića pravog terestričnog tipa ribe. 

2 ) Isp. si. 4 u istome članku. 

Veći uspjeh nije postignut ni kod onih riba, kod kojih se upotreb¬ 
ljava neki dio crijeva u respiracione svrhe, ma da su neke vrste u 
tom smjeru dotjerale veoma daleko. U ovu skupinu ide i jedna naša 
vrlo obična ribica; to je čikov (Cobitis fossilis) 3 ) Narodno joj ime 
dolazi otuda, što pušta glas nalik na »čik«, kad ga izvadimo iz vode. 
Živi u manjem vodama, u jarcima i potočićima; ima 6 brčića oko 
ustiju, duguljasto, jeguljasto tijelo i uzdušne tamne pruge; vrlo je 
žilava, pa je rado upotrebljavaju kao mamac na udicu za veće ribe 
grabljivice (na pr. za somove). Pored normalnih škrga čikov »guta« 
uzduh, šalje ga kroz čitavo crijevo i ispušta na čmar. Stijena crijeva 



SI. 5. Pluća ribe đvodihali- 
Sl. 4. Indijski čikov (Lepi- ce (ProtojAerus annectens) posve iz 

docephalus guntea) sa izrezanom tijela izvađena; sa dijela plaće 

trbušnom stijenkom tijela, da se skinuta je stijenka. da se vidi 

vide sprijeda jetra (Liv.), zatim unutrašnja građa; Vb, predvorje 

čitavo crijevo (Oes., St., Int., Rect.), pluće; L, pluća; G, otvor (glasil- 

pa uz crijevo obje glavne krvne nik) prema jednjaku (Ge); Ap, 

žile: arterijska (Coel. A.) i venska plućna odvodnica (arterija); Vp% 

(H. P. t. j. jetrena vratarnica). plućna dovodnica (vena). Po W. 

Po D a s-u. N. Parke r-u. 

je vaskularizovana i stvarno funkeioniše kao respiraciona površina 
za uzduh. Specifično latinsko ime »fossilis« dolazi od običaja čikova, 
da se u slučaju, ako stanište presuši ili smrzne, zakopa u mulj. Eks¬ 
perimentima je dokazano, da čikov može živjeti i u prokuhanoj vodi, 
dakle vodi bez zraka, samo na račun gutanja atmosferskoga uzduha, 
do kojega mora imati pristupa. Analiza ispuštenog uzduha je poka¬ 
zala, da srednje i stražnje crijevo upije oko 5°/o kisika i izluči oko 
3°/o ugljičnog dvokisa. 


3 ) Isp. si. 2 u istome članku. 

Bliži rođak našega čikova iz Indije Lepidocephalus guntea (vidi 
sliku 4) dotjerao je u tom smjeru još i dalje, i u fiziološkom i u 
anatomskom pogledu. Naročiti napredak vidimo u odnosu krvnih 
žila. Ima podosta riba koje dišu na crijevo. Neke ispuštaju uzduh 
na usta ili kroz šktžne otvore. Neki prijelaz ka idućoj skupini riba, 
koje dišu uzduh, čini močvarna riba iz paragvajskoga Cbaka Anci- 
sirus anisitsi (anišići?). U ove ribe ograničeno je disanje na sam 
želudac, savijen u obliku slova U. Želudac ima tanku i posve pro¬ 
zračnu stijenu bogato vaskularizovanu. Uostalom ni ribe crijeva- 
šice nijesu osvojile kopna, kao ni tip poput električne jegulje 
(Electrophorus ili Ggmnarchus electricus), u koje se sistem krvnih 
žila u velikoj mjeri prilagodio disanju uzđuha tako, da jedino u 
nje od svib riba košljiviea ima posebna vena, koja dovodi krv iz 
respiracione naprave, smještene u usnoj duplji i ždrijelu, direktno 
u srce, te je samo ovdje srce tako razdijeljeno, da se ne miješa arte¬ 
rijska i venska krv. 

Posljednji tip riba uzdušnjača su tkzv. ribe mjehurnjače, jer je 
izlazište za pomoćni uzdušni organ riblji mjehur, specifični organ 
riba, koji pretstavlja samo privjesak ili derivat prednjega crijeva, 
a prvotna funkcija mu je jamačno hiđrostatska, dakle vezana na 
život u vodi. Riblji mjehur je prvotno u otvorenoj vezi sa crijevom, 
tako da piogutani uzduh može u nj unići, ili ga riba prema potrebi 
ispušta i tako reguliše svoju specifičnu težinu. Tek drugotno se 
mjehur može prema crijevu zatvoriti, a sama stijenka mjehura s po¬ 
moću kivnih žilica ispušta kisik u duplju mjehura ili ga iz duplje 
upije, kad hoće da se spušta u dubljinu. 

Mjebui sa svojim plinskim sadržajem izgleda predisponiran za 
respiracione svrbe. I zbilja za mnoge ribe je utvrđeno, da mogu u 
nevolji iskoiišcavati zalihu kisika u svom mjehuru (na pr. obični 
grgeč, pa morske ribe usnjače ili labridi). U jedne naše, doduše ri¬ 
jetke ali vrlo zanimljive male ribe, čiji najbliži srodnik živi u Sjev. 
Americi, a to je rapa ili crnka (Umbra krameri), pokazuje sti¬ 
jenka mjehura znatni stupanj vaskularizacije. Ta ribica živi uglav¬ 
nom u plitkoj močvarastoj vodi, a pripada porodici štuka; odlikuje 
se i osobitim načinom micanja peraja: hrptenom miče valovito kao 
morski konjic, a parnima na način nogu u psa (otud joj njem. ime 
Ilundsfisch). 

Neke brazilske močvarne ribe kao na pr. Ergthrinus pa nilska 
električna riba (Ggmnarchus niloticus) još u većoj mjeri iskorišća- 
vaju mjehur za disanje uzduha. Njima se priključuje južno ame¬ 
rička močvarna riba Amia calva, čiji mjehur već pokazuje građu 
jednostavnijih plućiju, pa afrička našoj štuki donekle slična riba 
Polgpterus bichir (s mnogo malih hrptenih peraja i rombičnim plo¬ 
čicama u koži). Prvi put vidimo u te ribe, da mjehur leži ispod cri¬ 
jeva, a i da vezna cjevčica utječe u crijevo s trbušne strane; sam 
mjehur se na kraju račva, a stijenka mu je građena već kao u pluća, 
ipak i Folgpterus diše uglavnom na škrge, ma da redovito dolazi 
po uzduh na površinu vode, i može neko vrijeme izdržati na suhom. 
Kespiracioni režim ipak je dvostruk. 


Vrhunac u adaptaciji na disanje uzduha, bar u anatomsko-fizio- 
loškom pogledu, ako i ne u ekološkom (glede načina života), postigla 
jc mala i posve odjelita skupina riba, koja čini zasebni i na početak 
sistema riba košljiviea (t. j. riba sa koštanim kosturom) stavljeni 
red (ordo), a to su ribe dvodihalice (Dipnoi, njemački Lungen- 
fisehe). U imenu skupine izražena je njihova osobitost t. j. da dišu 
podjednako na škrge i na pluća. I inače se dvodihalice razlikuju od 
tipičnih riba svojim oblikom i građom; u svemu nas sjećaju repatih 
vodozemaca. Njihove parne peraje samo što nemaju prstiju. Ljuske 
ili krljušti su se, bar u nekih vrsta, skoro posve reducirale. Njihove 
mladunče, sa spoljnim škrgama, jedva možemo razlikovati od 
žabjih punoglavaca; jednako su i njihova jaja posve slična jajima 
vodozemaca. Dok ima australska dvodihalica (Ceratoclus forsteri) 
samo jedno pluće, dotle imaju afrički i američki pretstavnici (Pro- 



SI. 6. Glava čovječjega zametka od 14 
mm tjelesne dužine. Po seriji mikrotom- 
skih rezova rekonstruirani model. S li¬ 
jeve strane vrata vide se škržni žljebo- 
vi. Iz spoljnoga dijela škržnih osnova 
razvija se docnije spoljašnje uho (usna 
školjka). 


topterus i Lepidosiren) po par plućiju tipične građe sa kratkim 
dušnikom, koji utječe u ždrijelnu duplju s trbušne strane na uzan 
otvor (glasilnica, te se disanje čuje kao u pliskavice), kome stoje u 
gornjoj stijenki duplje nasuprot otvori nosnoga kanala, t. zv. unu¬ 
trašnje nosnice. Upotreba plućiju je redovna i stalna, tako da se 
škrge manj e ili više potpuno reduciraju (vidi sliku 5 ispreparovanih 
i otvorenih plućiju afričke dvodihalice). I ustroj krvnih žila sa 
centrom — srce — pokazuje znatno približeni e prilikama, kakve vi¬ 
dimo u vodozemaca. 

Ne smije nas začuditi, da su zbog takva stanja stvari biolozi 
dugo smatrali, da imamo u riba dvodihalicama nekakve prelazne 
oblike ,koji vezuju čisto akvatilne kičmenjake— ribe sa vodozem¬ 
cima, koji su bar u odraslom stanju uglavnom terestrični, i to 

tim većma, što đvodihalice čine dojam staroga tipa, koji propada i 
koji će se morati naročitim mjerama zaštititi od potpunog iščeznuća. 

Pa ipak neće biti tako! Bolje je utvrđeno mišljenje, da dvodiha- 
lice pretstavljaju specijalizovani tip riba, veoma dobro prilagođen 
na život u zamuljenim močvarama, koje preko tropskoga ljeta re¬ 
dovno presuše ili je voda takva, da se u njoj samo s pomoću škrga 
ne može disati. Đvodihalice su stvarno posve akvatilne životinje, 
koje samo u nevolji i na kratko vrijeme izlaze iz vode, a samo u 
neaktivnom stanju, ljetnom snu, mogu ukopane u vlažni mulj duže 
vremena bez vode izdržati. Drugim riječima, i đvodihalice znače 
neuspio pokus prirode, da stvori od akvatilnog terestrični 
tip kičmenjaka. I taj pokus datira iz davnih vremena, koja nisu da¬ 
leko od vremena, kad je prirodi napokon taj pokus i uspio, i te kako 
uspio! 

Iz svega ovoga, što smo iznijeli, mogu se izvesti neki vrlo važni 
i zanimljivi zaključci o razviću četveronožnog, suhozemnog tipa 
kičmenjaka iz akvatilnog ribljeg tipa. Jednu od najvažnijih uloga, 
možda presudnu, imao je pri tome procesu transformacije organ za 
disanje. Pravi prelazni oblici davno su izumrli. Ostali su samo vršci, 
različitih paralelnih linija razvića sa različitim stanjem organiza¬ 
cije, često vrlo decimirani. Baš ta različnost u organizaciji daje nam 
gradivo, koje nam omogućuje zaključivanje o toku procesa, koji je 
značio odlučan korak u općem razviću kičmenjaka. Još nalazimo ma¬ 
terijala potrebnog za zaključivanje u građi viših tipova kičmenjaka, 
a naročito uvjerljive podatke vadimo iz ličnoga razvića ili ontoge- 
uije terestričnih tipova. Na zamecima svih kičmenjaka, ne isključu¬ 
jući ni samoga čovjeka (slika 6), javlja se na izvjesnom razvojnom 
stupnju — bez vidljive potrebe — stanje organizacije akvatilnog 
stupnja: ždrijelo prorezano škržnim rešcima ili bar žljebovima i 
prema tome podešene glavne krvne žile. Dakle zametak ili embrio 
sjeća se ili ponavlja na svom ličnom razvojnom putu stanja svojih 
prapredaka, koji su živjeli u vodi i disali na škrge. 

Možemo uzeti kao pouzdano, da su ribe imale i da još uvijek 
imaju sposobnost, da pored svog osnovnog organa za respiraciju u 
vodi razviju i pomoćne organe za disanje atmosferskoga uzduha. Tu 
sposobnost su ispoljile ribe najrazličitijih porodica, dakle nezavisno 
jedne o drugima, i na vrlo različit način. Ostvarile su tu osobinu 
samo onda, kada su stavljene pred potrebu, da se održe pod ne¬ 
običnim životnim uslovima, to jest u plitkim, zamuljenim, prolaznim 
i jako zagrijanim slatkim vodama ili obalnim slanim i bučatim 
vodama. To se zbivalo u različitim krajevima Zemljine površine. 

Samo jedan od tih načina razvića pomoćnog respiracionog or- 
gana, i to onaj na osnovi ribljeg mjehura, izdvojio se od svih ostalih, 
-loglo je to biti negdje za ranoga silura ili devona, kad su ribe, ste¬ 
kavši jos u plitkoj vodi dobro funkcionirajuća pluća, mogle zauvijek 
na sve duzi razmak vremena napustiti svoj prvobitni elemenat — 

u- U ~ " preci 11 s V' liU lova na suho tl0 Pokriveno vlažnom atmo- 
sierom. JNe samo pokvarena zamočvarena voda s malo kisika nego 
jos i vise obilje prakukaca, koje se međutim razvilo na kopnu na 

račun sve bujnije suhozemne vegetacije, dalo je potstreka, te su iz 
akvatilnih riba postali postepenom promjenom i kože i ekstremiteta 
(nogu) i tjelesnih mišića i dr. najprije vodozemci, koji, kao i danas 
živući njihovi descendenti, u nerazvijenom stanju žive na način riha 
akvatilnim životom ,a tek kasnije je došlo do potpune emancipacije 
od prvotne životne sredine — od vode, te postadoše potpuno tere¬ 
strični tipovi (gmazovi, ptice i sisavci). Ptice u cjelini, a među gma¬ 
zovima i sisavcima pojedini pretstavnici pošli su i dalje i stekli mo¬ 
gućnost, da se odgovarajućom transformacijom u osnovi uvijek 
jednako građenog prednjega para ekstremiteta dignu i u atmosfer¬ 
ske visine. Kao što već spomenusmo, nose i svi ti sada potpuno te¬ 
restrični tipovi bar u malom otsječku svoga života, kao zameci, 
anatomske tragove svoje davne povodne prošlosti. 


KRVNI PIGMENTI 

Napisao Dr. Stanko Miholić (Beograd) 

Sa 1 slikom 

Srodstvo, koje po teoriji o organskoj evoluciji moramo da oče¬ 
kujemo između pojedinih životinjskih vrsta, uspjelo je pred tri de¬ 
cenija dokazati i kemijski. Životinjsko je tijelo izgrađeno pretežito 
iz bjelančevina, ali je ta bjelančevina različita za svaku vrstu. Bje¬ 
lančevina, koja potječe od jedne životinjske vrste, otrovna je za 
svaku drugu vrstu, pa se radi toga prije asimilacije mora denatu- 
rirati. To se u probavnim organima dešava na taj način, da se tuđa 
bjelančevina razgradi na svoje sastojine, a to su t. zv. aminokiseline, 
iz kojih onda organizam izgrađuje vlastitu bjelančevinu. 

Dođe li ovakva tuđa bjelančevina direktno u krvni tok jednog 
organizma, to taj organizam nastoji, da je izluči i učini neškodlji¬ 
vom. To se postizava na taj način, da organizam stvara specijalne 
zaštitne bjelančevine, koje imaju to svojstvo, da sa tuđom bjelanče¬ 
vinom grade netopljve taloge. Ove zaštitne bjelančevine zovemo 
precipitinima. Ti će precipitini taložiti samo onu bjelančevinu, 
protiv koje su stvoreni. Pokusi ove vrste vrše se najobičnije sa krvi. 

Krv kičmenjaka (Vertebrata) sastavljena je od blijedo-žućkasto 
obojene tekućine (serum), u kojoj plivaju sićušna crvena zrnca 
(krvna tjelešca), koja sastoje od bezbojne membrane, koja zatvara 
intenzivno crveno obojenu otopinu krvnoga pigmenta. 

Kaznim metodama možemo iz krvi ukloniti krvna tjelešca, pa 
će ostati samo krvni serum. Uštrcamo li na pr. kuniću u nekoliko 
mahova ljudske krvi, to će serum dobiven iz krvi toga kunića stva¬ 
rati jasan talog sa serumom iz ljudske krvi, nešto slabiji talog sa 
serumom iz krvi antropoidnih majmuna, ali neće dati taloga sa se¬ 
rumom iz goveđe ili kokošje krvi. Ova precipitin-reakcija služi 

Ova nas metoda ostavlja međutim na cjedilu, kad želimo da ispi¬ 
tamo dalje srodstvo, koje postoji između pojedinih rodova i razreda. 
To se srodstvo danas određuje u prvom redu na osnovu morfoloških 
osobina, ali nam je donedavna manjkao svaki kemijski kriterij za 
njegovu ocjenu. Jednu nam mogućnost sada daju kivni pigmenti. 
Ovi su pigmenti važan faktor kod životnog procesa, koji se u glav¬ 
nom može svesti na proces oksidacije i redukcije, pa ih zato često 
zovu respiratornim pigmentima. Krvni pigmenti imaju 
svojstvo, da se u organima za disanje lako oksidiraju, primajući 
kisik, ali taj kisik u unutrašnjim organima isto tako lako opet i 
gube. Jedna druga karakteristika krvnih pigmenata je ta, da oni svi 
sadržavaju jedan teški metal (željezo, bakar, mangan, vanadij). 

Krvni pigment, koji dolazi u kičmenjacima, zovemo hemo¬ 
globin. On sastoji iz jedne bjelančevine (globin) i jedne giupe 
(prostetičke grupe), koja nema karakter bjelančevine, a zovemo je 
hemohromogen. Ova grupa sadržava željezo. Globin sačinjava 
950/0 molekule hemoglobina, a hemohromogen 5%. Svi kičmenjaci 
imaju isti hemohromogen, dok je globin za svaku vrstu drugačiji. 
Kad hemoglobin, koji je tamnocrvene boje, dođe u doticaj sa ki¬ 
sikom, prelazi u oksihemoglobin, koji je jasno-crvene boje. 
Primitak je kisika tolik, da na jedan atom željeza dolazi jedan atom 
kisika. Neki misle, da je u hemoglobinu željezo sadržano u dvova- 
lentnoj formi (fero-željezo), koje oksidacijom prelazi u trovalentnu 
formu (feri-željezo). Hemoglobin sadržava 0,34°/o željeza. Prema naj¬ 
novijim istraživanjima (Th. Svedberg) molekularna težina he¬ 
moglobina iznosi oko 68.000. Prema tome svaka molekula hemoglo¬ 
bina sadržava 4 atoma željeza i može da veže dvije molekule kisika. 
Interesantno je, da hemoglobin uvijek sadržava i nešto bakra,. Ko¬ 
ličina bakra u hemoglobinu tako je međutim mala (oko 0 , 002 °/o), da 
mnogi učenjaci sumnjaju u to, da je bakar redovni sastavni dio mo¬ 
lekule hemoglobina, već to dolaženje smatraju slučajnim. Moguće 
ie međutim, da je bakar ipak sastavni dio hemoglobina, ali da ne do- 
laži u svakoj molekuli hemoglobina, već tek u svakoj pedesetoj. 
Prema tome ne bi sastav hemoglobina bio potpuno konstantan. TJ 
prilog tome mišljenju govori čitav niz pojava. Da bakar doista mora 
da je uže vezan sa hemoglobinom, vidi se iz činjenice, da ima znatnu 
ulogu kod stvaranja hemoglobina u organizmu. Uz bakar dolazi u 
hemoglobinu i mangan, ali u još manjoj količini (oko 0 , 0001 °/o). 

Hemoglobin nije ograničen samo na kičmenjake. I mnogi ne- 
kičmenjaci kao neki bodljari (Echinodermata), plaštaši (Tunicata), 
prstenasti crvi (Annelidci), zglavkari (Arthropođa) i mekušci ( Mol- 
lusca) sadržavaju krvni pigment, koji svojim svojstvima podpuno 
nalikuje na hemoglobin, jer ima istu prostetičku grupu, ali se razli¬ 
kuje svojim globulinom. U krvi drugih crva, zglavkara i mekušaca 
dolazi pigment hlorokruorin. I taj krvni pigment sastoji od 
dva dijela: od globina i prostetičke grupe, koja je u ovom slučaju 
različita od hemohromogena. Pigment sadržava željezo i bezbojan je, 
dok oksidacijom dobiva zelenu boju. Kod nekih bodljara dolazi krvni 
pigment, koji također sadržava željezo, a zove se ehinohrom. 
Sam pigment je žućkast, oksidacijom pak postaje ljubičast. 

U krvi školjkara Pinna sguamosa dolazi pigment pinaglobin, 
koji kao teški metal sadržava mangan. Kod kukaca (Insecta), koji 
imaju bezbojnu krv, nalazimo krvotočni sistem rudimentaran. Pošto 
se oksidacija u organizmu vrši kroz sistem kapilara (traheja), neki 
drže, da prenosnik kisika kod njih nije potreban. Izgleda međutim, 
da ipak nije tako. Zasluga je A. P. Vinogradova, da je do- 
dokazao, da kod kukaca mangan dolazi redovno kao sastavni ele- 
menat. Njegova uloga još nije razjašnjena, ali je vjerojatno, da ulazi 
u sastav dosad nepoznatog respiratornog pigmenta. 

Kod mnogih zglavkara i mekušaca nalazimo jedan drugi krvni 
pigment hemocijanin, u kome mjesto željeza dolazi bakar. Taj * 1 

je pigment bezbojan, ali u doticaju sa kisikom prelazi u oksihemo- 
c i j a n i n, koji je modre boje. Kemijska je konstitucija hemocija- 
nina slična konstituciji hemoglobina. I on sastoji iz bjelančevina 
(globin )i prostetičke grupe, koja sadržava bakar, a zove sehemo- 
k u p r i n. Ipak se hemocijanin u mnogome razlikuje od hemoglo¬ 
bina. Dok je hemoglobin koncentriran u krvnim tjelešcima, dotle je 
hemocijanin otopljen u krvi. Ali to nisu prave, već koloiđalne oto¬ 
pine. Prema istraživanjima Th. Svedberga molekularna težina 
hemocijanina iznosi između 1—5 milijuna. To je očito težina poje¬ 
dinih koloidalnih čestica (micela). Druga je razlika u tome, što he¬ 
mocijanin reaguje jače kiselo od hemoglobina, pa u krvi životinja 
dolazi kao kalijeva ili natrijeva so. Ima i važna fiziološka razlika: 
ugljikov monoksid stvara sa hemoglobinom postojan spoj (karbonil- 
hemoglobin), pa na taj način sprečava dalju funkciju hemoglobina. 

To je razlog, zašto je taj plin toliko otrovan za sve kičmenjake. Sa 
hemocijaninom ugljikov monoksid ne gradi stabilnog spoja, pa zato 
za zglavkare i mekušce nije ni otrovan. Hemocijanin kao potpuno 
tuđa bjelančevina otrovan je za kičmenjake. 

U nekih bodljara i mješinara nalazimo krvni pigment smeđe 
boje, koji se dosta razlikuje od pređašnjih i koji od metala sadržava 
vanadij (do 10%), pa ga zato zovemo vanadij-hromogen. Taj 
je pigment netopljiv u vodi, ali se otapa u kiselinama. Vanadij- 
hromogen ne adira kisik poput ostalih krvnih pigmenata, ali djeluje 
kao jako sredstvo za redukciju. Još je neobičnije, da u organizmu 
dolazi u jakoj kiseloj otopini. Krv tih životinja sadržava naime 3% 
slobodne sumporne kiseline. Ova otopina odijeljena je od približno . 

neutralne plazme membranom, koja je tako nježna, da se raspada 
pri samom dodatku destilovane vode. Nije onda čudo, ako A. E. 

M i r s k y i M. L. A n s o n, koji su nedavno referirali o vanadij-hro- 
mogenu, ističu, da život kadšto poprima vrlo bizarne (čudesne) 
forme. 

Ako uzmemo rodoslovlje životinja, pa na njem označimo teške 
metale, koji dolaze u krvnom pigmentu raznih vrsta, dobivamo 
veoma interesantnu sliku (SI. 1.). Rodoslovlje sastavljeno je u glav¬ 
nom prema morfološkim sličnostima i razlikama. Vidimo na prvi 
pogled, da se ova sistematika ne poklapa sasvim sa krvnim srod¬ 
stvom, koje smo utvrdili, ispitujući krvne pigmente. Mi u istim ra¬ 
zredima nalazimo životinjske vrste sa vrlo različitim krvnim pi¬ 
gmentom. To osobito vrijedi za bodljare i plaštaše. Dalje vidimo, 

da je na pr. glista u mnogo bližem krvnom srodstvu sa čovjekom, 
nego li čovjek sa sipom ili sa mravom, premda se u rodoslovlju na¬ 
lazi dalje. 

Kako si sad možemo da zamislimo evoluciju krvnih pigmenata? 
Vidjeli smo već kod hemoglobina, da u njem uz dominantno željezo 
dolaze i drugi metali (bakar, mangan) u malim količinama. U toku 
evolucije lako se moglo desiti, da je količina jednog sporednog me¬ 
tala u krvnom pigmentu stalno rasla, dok taj metal nije postao do¬ 
minantan; obratno je količina nekoć dominantnog metala opadala, 
da jednom možda sasvim iščezne. 

Ali mi možemo da pođemo još jedan korak dalje. U biljkama 
nalazimo također jedan respiratorni pigment, a to je hlorofil. I 
taj je pigment po svojoj građi sličan hemoglobinu samo mjesto že¬ 
ljeza sadržava magnezij. Uz magnezij dolaze u tragovima mangan, 
cinak i bakar. Da li u biljkama dolaze i respiratorni pigmenti, u 
čiji sastav mjesto magnezija ulaze i drugi metali, ne možemo danas 
još reći, ali takva mogućnost svakako postoji. 


AMFIBIJA MEĐU ALGAMA 

Napisao Josip Linardić (Zagreb) 

Sa 4 slike 

Mnogi je posjetilac našega Jadrana mogao promatrati, prolazeći 
ili vozeći se čamcem uz kamenite morske obale, kako raste na pličini, 
djelomice pod, a djelomice nad vodom, jedna vrlo česta morska 
biljka, maslinaste, zeleno-smeđe boje. To je fukus, koji se u stručnoj 
terminologiji zove Fucus virsoides (Don.) J. Ag., a pripada skupini 
mrkih alaga ( Phaeophyceae). U našim srednjoškolskim udžbenicima 
uveden je za fulcus umjetni naziv »bračić«, budući da on nastava 
kamen obrastao i drugim morskim algama, što u narodu nazivaju 
skupnim imenom »brak«. U naučnoj literaturi opisan je jadranski 
fukus kao tipična i endemijska alga Jadranskog Mora. Zanimljiva 
je povijest njena istraživanja s obzirom na njeno određenje 
kao vrste. 

Pod imenom Fucus virsoides opisao je ovu algu prvi, talijanski 
prirodoslovac V. D o n a t i godine 1750. Ali njen sistematski položaj 
kao zasebne vrste nije bio još posve sigurno utvrđen, jer su je ka¬ 
snije obilježavali neki autori različitim imenima, kao na pr. Fucus 
vesiculosus var. Sherardi, Fucus Sherardi itd., dok nije talijanski 
algolog D e T o n i u svojem golemom djelu, u kojem su opisane sve 
alge svijeta »Sylloge Algarum « godine 1895 definitivno klasificirao 
jadranski fukus kao zasebnu vrstu pod imenom Fucus virsoides, 
koje su već prihvatili algolozi Agarđh, Hauck i mnogi drugi. 

U novije vrijeme međutim francuski algolog Sauvageau 
osporavao je jadranskom fukusu kategoriju zasebne vrste, te ga je 
smatrao istovjetnim sa vrstom Fucus platycarpus, koja živi na 

atlantskim obalama Evrope. Ali to svoje gledište nije mogao oprav¬ 
dati, budući da već samo rasprostranjen je jadranskog fukusa pred¬ 
stavlja sa biljno-geografijskog gledišta dosta zamršen slučaj. Dosada 
naime nije uspjelo istraživačima razjasniti, zašto Fucus virsoides 
dolazi samo u Jadranskom Moru, a nije rasprostranjen i u ostalom 
Mediteranu. Pored toga postoje još i neke druge činjenice, koje go¬ 
vore protiv Sauvagea u-ve tvrdnje. Svakako je slučaj sa jadran¬ 
skim fukusom u botanici otvoreno pitanje, osobito s obzirom na nje¬ 
govu biljno-geografijsku izolaciju u Jadranskom Moru. 

Biljno je tijelo fukusa steljka (thallus), dosta čvrste kožnate na¬ 
ravi, veličine do 10—20 cm, sa značajnim razgranjenjem t. zv. điho- 
tomijom (SI. 1.). Gornji su dijelovi plosnati, a prema bazi prelaze u 
zadebljalo i zaokruženo središnje rebno, koje završava na bazi t. zv. 
pločicom prihvataljkom, kojom se fukus pričvrsti za goli kamen. 
Vršci ogranaka u doba rasplođivanja nabreknu i nose na sebi u 
vrčastim jamicama (konceptakulima) rasplodne organe, ženske: 


SI. 1. Jadranski fukus svjež raza¬ 
pet na ravnu plohu. Na vrhu 
ogranka zreli fertilni vršci. 
Foto: Boris Vrta r. 


oogonije i muške: anteridije, zajedno. U svakom oogoniju se razvija 
po osam jajnih stanica, a u svakom anteridiju po šezđesetčetiri sper¬ 
matozoida. 

Na kamenitim obalama stvara fukus često cijele busene, čije je 
raširenje u morskom prostoru jasno ograničeno. Nalazimo ga u naj¬ 
plićoj morskoj zoni, pa je za vrijeme oseke gotovi cijeli taj pojas 
fukusa na suhom kopnu (SI. 2 ). Širina pojasa odgovara prostoru 
između najviše plime i najniže oseke. Prema mjestu obitavanja 
udesila mu je priroda i život. Podloga mu je goli i nepomični vapne¬ 
nac, koji inače daje glavno obilježje i prirodnu romantiku jadran¬ 
skih obala. Pomičnu podlogu (šljunak, pijesak) uopće ne nastava, 
zato ga na takvim obalama nećemo naći. Ta će nam činjenica postati 
jasnom, kad dobijemo uvid u životne uvjete, pod kojima fukus živi. 

Plima i oseka imaju na mjesto obitavanja fukusa znatno biolo- 
gijsko i mehaničko djelovanje. Ritmičko gibanje mora u toku je¬ 
dnoga dana i noći — plima i oseka — zatim više manje snažno uda¬ 
ranje valova na obalu, imali su za posljedicu sadašnji njegov način 
života. To je rezultat postepenog prilagođivanja na mijenu plime 



i oseke kroz njegovu razvojnu povijest, i to prilagođenje predstavlja 
danas jedan od najhitnijih životnih uvjeta. U morskom akvariju, 
gdje nema te periodičnosti, usprkos dovođenju kisika i svježe vode, 
fukus se ne može dugo održati. Na udar valova fukus je odgovorio 
savršeno građenom steljkom, koja je vrlo elastična i čvrsta, a naj- 
otpornija mu je bazalna pločica, koja se čvrsto prihvatila za kamen, 
prkoseći i najjačim valovima. Oseka sama po sebi djeluje nepovoljno 
isušenjem, ali budući da je biologijski postala nužna, priroda je fo¬ 
kusu dala zaštitu na taj način, što on na površini steljke izlučuje 
znatnu množinu sluzi, koja zadržava vlagu i sprečava isušenje. 



SI. 2. Obalna zona za vrijeme oseke, obrasla fukusom. Gornji pojas fukusa nad 
vodom (Sušak-Martinšeica). Foto: Janko Kamenšek 


Pored prilagođenja na povremeni život na kopnu, jadranski je 
fukus kao i većina njegovih srodnika drugih geografijskih oblasti, 
u biologijskom pogledu vrlo otporan. Dok naš mali »mediteranac« 
Ijodnosi ljeti za vrijeme oseke jako isušenje pojačano sunčanom že- 
gom, dotle znatno veći njegovi srodnici »nordijci« (Fucus vesicu- 
losus, Fucus serratus i dr.) u Sjevernom i Istočnom Moru mogu da 
podnesu zimi sniženje temperature čak do minus 20 stupnjega 
Celsiusa, dakle u potpuno zaleđenom stanju u morskoj vodi. Kao 

primjer jednog ekstremnog prilagođenja na kopneni život služi nam 
jedna kopnena forma vrste Fucus vesiculosus (F. vesiculosus var. 
muscoides), koja živi u sjevernoj .Evropi zajednički sa kopnenim 



SI. 3. Životni ciklus jadranskog fukusa: a) spermatozoid; b) neoplođeno 
jaje; c) oplođeno jaje; d) embrio, nastao iz oplođenog jajeta; e) odrasli 
lukus, predstavlja nespolnu generaciju (sporofit), koja sadržava 2 x kromo- 
soma (diplont); f) uzđuzm presjek jednog konceptakula sa oogonijima i 

Vidimo 3 . 1111 i S \’ iv’ A ,. n b ® tadi b zrelosti anteridija sa spermato- 
zoiaima, i), k), 1), o), stadiji zrelosti oogonija sa jajima. U oogonijima 
i anteridijima zbiva se ređukcijska dioba, pa imamo x kromosoma, t. j. 

• 1 ? n t ep idiji su haplonti i pretstavljaju jako reduciranu spolnu 
generaciju (gametofit), koja nije samostalna, nego je organski vezana za 

sporofit. 


biljkama, koje žive na slanom tlu t. zv. halofitima (Statice mariti- 
ma> Glyceria maritima i drugima), na slanim livadama nedaleko 
mora, koje ih preplavljuje samo za velikih plima. Najbizarniju 


i 

! 


I 

I 


sliku i punu kontrasta pruža ova alga u doba cvjetanja spomenutih 
halofita, praveći oko njih sag poput kakve mahovine. Ovaj slučaj 
smatra algolog 0 11 m a n n s pravim paradoksom među morskim 
algama. 

Kod fukusa vrlo je značajan odnos prema slanosti morske vode. 
Paralelno sa prilagođenjem na amfibijski život prilagodio se fukus 
i na smanjenu slanost (salinitet), što njegovu rastu i razmnažanju 
veoma prija. U zaljevu Martinšćice kod Sušaka, na mjestima, gdje 
pritječe slatka voda s kopna ili ispod morske razine kod vrulja, 
našao sam najljepše razvijene busove fukusa. Na ovu bujnost bitno 
utječe i snižena temperatura mora, što je rezultat pritjecanja hla¬ 
dne vode. To isto su ustanovili na različitim mjestima u Jadranu 
\ o u k i S c h i 11 e r. Na mjestima pak, gdje je slanost mora nor¬ 
malna t. j. gdje nema pritjecanja slatke vode, fukusi su maleni i 
gotovo kržljavi. Postoje razlike kod fukusa i u vezi sa geograf i jskom 
širinom; idući prema jugu Jadrana postaje sve manji i kržljaviji. 



SI. 4. Jaje okruženo spermatozo¬ 
idima prije oplodnje. 


te napokon prestaje negdje kod Dubrovnika, gdje mu je granica 
rasprostranjenja. To je nema sumnje u vezi sa povećanim salinitetom 
i povišenom temperaturom mora, što jadranskom fukusu nikako ne 
prija. Isto možemo promatrati ljeti i u sjevernom Jadranu, kada su 
cijeli buseni fukusa kržljavi i obrasli drugim manjim algama, koji 
ih prekrivaju poput zelenoga pusta. Tek pod jesen počinju fukusi 
svojim životom, a tada im se zameću i rasplodni organi. 

Uvažavajući činjenicu, da jadranski fukus' voli oslađenu i ohla¬ 
đenu nego slanu i umjereno toplu vodu, može se opravdati mišljenje 
o njegovom sjevernom (borealnom) podrijetlu, tim više što gotovo 
s\e vrste fukusa nastavaju sjevernija i hladnija mora, nego što je 
Jadran, a ista mora sadržavaju manji postotak soli nego Jadran. 

Razlike u biologijskim odnosima između sjevernih vrsta i našeg 
jadranskog fukusa postoje svakako zbog faktora okoline, što ih 
uvjetuje geografijska širina, no usprkos tome zajednička im je ve¬ 
lika otpornost, s obzirom na to, što im je široka mogućnost prila- 

gođavanja. Fukusi mogu da podnesu široke granice važnih faktora 
svoje životne sredine, a to su voda, temperatura i slanost. 

Ne manje od ostalih biologijskih karakteristika značajno je kod 
i'ukusa njegovo razviće, koje je prikazano na s 1. 3 u kružnoj liniji, 
počevši od oplođenoga jajeta do zrele jedinke. Iz oplođenoga jajeta 
razvija se biljka, na kojoj se stvaraju spolni rasplodni organi. Pri 
dnu kružne linije nastaje t. zv. redukcija, što znači smanjenje broja 
jezgrinih tjelešaca — kromosoma — na polovicu t. j. imamo jedno¬ 
struki njihov broj, koji se tek nakon oplodnje, stapanjem jezgre 
spermatozoida i jajeta, poveća na dvostruko. Taj nam životni ciklus 
govori, da je fukus među algama na razmjerno visokom stupnju 
razvoja, te je u tom pogledu sličan višem bilju i životinjama, što 
znači vrlo ekstreman i u povijesti razvitka alga progresivan slučaj. 

Proces je oplodnje kod fukusa zasebno interesantan, a možemo 
ga lijepo promatrati u kaplji morske vode na stakalcu pod mikro¬ 
skopom. Dakako to je moguće negdje na moru, gdje imamo na ra¬ 
spolaganju zrele i svježe fukuse. Iz zrelih vršaka istisnu se oogoniji 
i anteridiji na stakalce s morskom vodom, te se lagano pomiješa ci¬ 
jela masa, da bi se jaja i spermatozoidi oslobodili iz oogonija odnosno 
anteridija i međusobno približili. Oko razmjerno velikog jajeta 
nahrupi veliki broj malih spermatozoida, koji svojim živahnim gi¬ 
banjem izazovu okretanje jajeta. No samo jedan spermatozoid prodre 
kroz membranu jajeta i izvrši oplodnju, dok svi ostali propadnu. 
(SI. 4). Nakon oplodnje jaje se smiri i diobom počinje njegov razvoj 
u novi organizam — mladi fukus. Inače se proces oplodnje kod fu¬ 
kusa zbiva u moru, pošto su zreli oogoniji i anteridiji ispali iz kon- 
ceptakula. Slavni botanik E. Strasburger među prvima je istra¬ 
živao oplodnju kod fukusa i upozorio na veliku sličnost jajeta i 
spermatozoida sa onima u morskoga ježinca. Poradi znatne veličine 
jajeta u fukusa i morskoga ježinca ovi su veoma prikladni za ispi¬ 
tivanje oplodnje, te su doista na njima postignuti vrlo vrijedni 
naučni rezultati. 

Fukus se inače s obzirom na svoj amfibijski način života i ži¬ 
votni ciklus ,koji je sličan više kopnenom bilju, znatno izdigao među 
algama, i te nam sve činjenice govore, da je njegov daljnji razvoj 
usmjeren prema životu na kopnu. Danas je fukus još samo amfibija 
među algama. 


RAB 


Gusjenice. Tako se zovu mlađahni 
stadiji (ličinke) leptira, koje su go¬ 
tovo uvijek duguljasta i valjkasta 
oblika, imaju okruglastu glavu, tri 
prsna kolutića i dugačak zadak, koji 
je redovno složen od 11 kolutića, od 
kojih posljednji nisu baš uvijek ja¬ 
sni. 


IRCI 

Na glavi stoje osim jednoga para 
tročlanih pipaka (ticala) još snažni 
udovi za grizenje i obično šest pari 
očica, koje su smještene po strani. 

Na malenom otvoru donje usne 
istječu žlijezde preljke, koje su pre- 
obražene pljuvačne žlijezde. Njihov 
sekret (lučevina) služi u razne svrhe. 


Jedne gusjenice kao na pr. gusjenice 
hrastova leptira četnika 
(Thaumetopoea processionea) i bre¬ 
zina prelca (Enclromis versico- 
lor) predu od sekreta gnijezda, u ko- 



Gusjenica 

američke orahove grbe 
(Coniodes plumigeraria Hulst.) 


jima se stalno okupljaju, druge kao 
na pr. gusjenice vrbova prelca (Lipa- 
ris salicis) prave od njega zaštitne 
ovoje, u kojima se samo prolazno 
bave za vrijeme presvlačenja. Nekim 
gusjenicama služi opet sekret za po¬ 
micanje na pr. gusjenicama kupus- 
n j a k a (Pieris brassicae) i raznih 
grba, ili za pričvršćivanje lutke 
(kukuljice), a jednako i za priređi¬ 
vanje čahura (kokona), u kojima se 
lutke preobražavaju. 

Gusjenice leptira imaju osim tri 
para kratkih grudnih nogu, od kojih 
je svaka naoružana oštrom čakljicom, 
još četiri do 10 trbušnih (abdominal¬ 
nih) nogu, koje su mesnate i od ko¬ 
jih su se prednje smjestile na trećem 
do šestom kolutiću zatka, dok se po¬ 


sljednji par tzv. pomicala smjestio 
na posljednjem kolutiću zatka. Ab- 
đominalne noge zovu se još lažne 
noge (pedes spurii). Kadšto je broj 
abdominalnih nogu manji kao na pr. 
kod većine gusjenica grba (Geome- 
tridae), koje imaju osim pomicala 
još samo pređposljeđnji par trbušnih 
nogu na šestom prstenku zatka. Izu¬ 
zetno dolazi i sedam pari trbušnih 
nogu, kako je to slučaj kod gusjenica 
američkih megalopigiđa (Mega- 
lopi/gidae). Gusjenice, koje žive u 
unutrašnjosti biljaka ili u zaprecima, 
imaju naprotiv često samo još zakr¬ 
žljale trbušne noge ili uopće nemaju 
trbušnih nogu. Trbušne noge nisu ni¬ 
kad opremljene na svome kraju ča¬ 
kijama, nego se obično završuju polu- 
mjesečastim ili potkovi sličnim sto¬ 
palom, koje je naoružano krtkicama 
ili zakačcima, a služi za prihvatanje 
na grančice i lišće. Takve noge zovu 
se noge prihvataljke (pedes subcoro- 
nati ili pedes semicoronati), a zna¬ 
čajne su za gusjenice velikih leptira 
(Macrolepidoplera), koje se bave iz¬ 
vana na hranljivoj biljci. Kod drugih 
gusjenica, koje žive više skrovito, 
nose trbušne noge mjesto zakačaka, 
poredanih u poluvijenac, zakačlce, po¬ 
redane u suvisli vijenac, pa se takve 
noge zovu ovjenčane noge (pedes co- 
ronati), kakve su u gusjenica lepti¬ 
rića (Microlepidoptera). 

Gusjenice su obično živahno obo¬ 
jene, a kadšto oponašaju bojom i obli¬ 
kom podlogu, na kojoj žive. 

To je tzv. mimetizam ili 
mimikrija, koja ima protektivnu 
svrhu, t. j. protežira ili zaštićuje 
vrstu od njezinih neprijatelja (pro- 
tektivna adaptacija). 

Gusjenice su dalje ili gole ili dla¬ 
kave (kadšto opremljene gustim i 
dugačkim dlakama), a ima ih, koje 
su opremljene i razno formiranim 
bodljikama. Neke bodljikave gusje¬ 
nice izgledaju upravo apartno i dje- 

Ulju zastrašijivo, kad se skvrče ili 
ukoče u položaju obrane. Neke vrste 
imaju otrovne dlake tzv. t o k s o- 
f o r e, koje su u vezi sa otrovnim 
žlijezdama, pa mogu da izazovu 11 a 
koži čovjeka neprijatnu i nepodno¬ 
šljivu svrbež i opekline, a poslije se 
na upaljenim mjestima stvore bolni 
mjehuri i pustule. 

Takve dlake imaju na pr. gusjenice 
leptira četnika (vrste porodice 
Thaumetopoeidae). Dlake su sitne, 
jedva '/» mm dugačke i vrlo oštre, 
a okupljene su u tzv. ogledalca 
ili oke a, mala četverodjelna poljiea 
na hrptenoj strani 4 do 11 kolutića. 
Dlake su usađene u koži tako rahavo, 
da kod najnježnijega dodira otpadaju, 
pa ih često već i najslabiji dašak 
uzduha odnosi. Ako čovjek dira u 
gusjenice leptira četnika, dlake lako 
prodru u kožu, a isto se dešava, ako 
se diraju gusjeničja gnijezda ili sta¬ 
blo, kojim su gusjenice prolazile. Opa¬ 
sno je prolaziti dapače i šumom, u 
kojoj ima mnogo takvih gusjenica, 
jer toksofori, koji lebde u zraku, za¬ 
raze oči i organe za disanje. Jednako 
stradaju i životinje, naročito stoka, 
koja jede krmu zaraženu toksoforima, 
a i divljač bježi iz zaraženih šuma. 

Život gusjenica odvija se prilično 
jednolično. Žderanje i probavljanje 
čine njihovo glavno zanimanje kao i 
kod većine drugih larva kukaca. Ovo 
zanimanje prekidaju kratke pauze, 
dok se gusjenice presvlače. 

Hrana je gotovo uvijek biljna, a 
sastoji obično od zelenih biljnih česti, 
koje sadržavaju klorofila (lisnoga ze¬ 
lenila). Neke gusjenice buše ili vr- 
taju u drvu, druge se prehranjuju 
plodovima ili troše životinjske tvari, 
kako je to na pr. slučaj kod moljaca 
(Tineidae), koji rastaču krzno, vunu, 
perje, vosak i t. d. Gusjeniee nekih 
sovica (Noctuidae) prave su gusje¬ 
nice grabljivice, koje napadaju druge 
gusjenice, dok se gusjenice e p i p i- 


r o p i d a (Epipgropidae) pripinju na 
cikade i žderu njihove ekskremente 
(izmetine). 

Jednom nas je netko upitao, ko¬ 
jega su roda gusjenice. Spolni organi 
gusjenice samo su u njoj zametnuti 
ili osnovani, a nisu i razvijeni. Pre¬ 
ma njihovoj osnovi razvija se iz gu¬ 
sjenice ili muški ili ženski leptir. 

Usput napominjemo, da pored p r a- 
vih gusjenica (erucae) razliku¬ 
jemo još neprave gusjenice ili 
p a g u s j e n i c e, ali to nisu gusje¬ 
nice leptira, nego su to gusjenice osa 
1 i s t a r i c a (Tenthredinidae), koje se 
od pravih gusjenica lako poznaju po 
tome, što imaju veći broj trbušnih 
(abdominalnih) nogu, većinom 8 pari, 
koje sjede na 2 i 9 kolutiću zatka. 
Ukupni broj nožnih parova je stoga 
kod lisnih osa gotovo uvijek veći 
nego kod gusjenica leptira i redovno 
iznosi 11, ali može biti i manji u ne¬ 
kim slučajevima. 

Svaka gusjenica se presvlači, a to 
je presvlačenje različito i po svojem 
broju i po spolu gusjenice, a možda 
je zavisno i o individualnim osobi¬ 
nama gusjenice. Tako za gusjenice 
trnova prelca (Orgyia antigua) 
znamo, da se jedni mužjaci presvlače 
tri, drugi četiri puta, a ženke četiri 
do pet puta. Gusjenice duvne (Lgman- 
tria monaclia) razvijaju se u muž¬ 
jake i ženke jednako poslije četvero- 
kratnog i poslije peterokratnog svla¬ 
čenja. 

Kazumije se, da stadij gusjenice 
duže traje kod vrsta, koje se pre¬ 
svlače nekoliko puta. Posljednje svla¬ 
čenje čini prelaz k lutki (kukuljici). 

Naša naslovna slika prikazuje za¬ 
nimljivu gusjenicu američkeora- 
hove grbe (Coniodes plumigeraria 
Hulst; engl. VValnut spanivorm), koja 
je još u Americi poznata pod imenom 
»rogati vrag«. Živi u Sjevernoj Ame¬ 
rici na jabuci, šljivi, hrastu i orahu. 
Naročito veliku štetu počinja na im- 


portiranom engleskom orahu, dok ne 
dira u tamošnje domaće vrste oraha. 

Grbe su poznati večernji ili noćni 
leptiri, ali neki lijeću i po danu. Kad 
miruju, većinom ravno rašire krila, 
a neke opet dignu krila u vis na pr. 
borova grba (Bupalus piniarius). 

Mnoge grbe imaju boju kao pod¬ 
logu; na kojoj sjede. Gusjenice su 
gole, a imaju samo dva para trbušnih 
nogu na 10 i 12 kolutiću, pa stoga se 
jako grbe, kad hodaju. Narod ih zove 
još koraci, jer kad se pomiču, kao 
da koracaju ili mjere (otud na¬ 
učno ime geometrae). Kad miruju, 
pritegnu grudne nožice, pa se pruže 
i, kao u zrak dignu, a drže se samo 
trbušnim nožicama i tako naliče ne¬ 
uglednom svojom bojom na suhe gran¬ 
čice. Neke od naših grba su vrlo šte¬ 
tne, kao na pr. borova grba (Bu¬ 
palus piniarius), velika mrazo- 
va grba (Hibernia defoliaria), ma¬ 
la mrazova grba (Cheimatobia 
boreata) i t. d. 

Štetnih gusjenica ima dakako i u 
drugim porodicama leptira, pa i me¬ 
đu najsitnijim leptirićima (Microlepi- 
daptera), naročito u porodici m o- 
1 j a c a (Tineidae), z a v i j a č a (Tor- 
tricidae) i vještica (Pgralidae). 
Kod nas su na zlu glasu osobito 
gusjenice guba r a ili glavonje 
(Lgmantria dispar), duvne (Lgman- 
tria monaeha), borova četnika 
(Thaumetopoea pinivora), pinijina 
četnika (Thaumetopoea pithgocam- 
pa), hrastovačetnika (Thaume¬ 
topoea processionea), vrbova prel- 
ca (Stilpnotia salicis), crvenrep- 
ke (Dasgchira pudibunda), zlato- 
kraja (Euproctis chrgsorrhoea), t r- 
novaprelca (Orggia antigua), b o- 
rove sovice (Panolis piniperda), 
borova sumračnika ( Sphinx 
pinastri), borova prelca (Den- 
drolinus pini), kukavičjega suz¬ 
ni k a (Malacosoma neustria), vrbo- 
toča (Cossus cossus), modroga 


sitanca (Zeuzera pgrina), p č e 1 k e 
(Aegeria apiformis) i njoj srodnih 
vrsta, brezova prelca (Endromis 
versicolor). 

Od danjih leptira na zlu su glasu 
osobito gusjenice leptira bijelaca (ku- 
pušnjak, repičnjak, glogovnjak i t. d.) 

Poznate su fatalne zaraze, što ih 
uzrokuju neke od spomenutih gusje¬ 
nica, i njihova pustošenja biljnoga 
svijeta, koja često dovode do kata¬ 
strofalnih goleti naših šumskih sa- 
stojina i voćara. 

M. H. 

Ptice grabljivice u snžanjstvu. U 
4. broju Prirode, u rubrici Razgovori, 
bilo je govora o pticama grabljivi- 
cama u sužanjstvu. To mi je dalo 
povoda, da i ja iznesem jedan slu¬ 
čaj. 

U oktobru prošle godine uletio je 
jedan kokošar za pilotom u gimnazi¬ 
ju. Zaustavio se nad vratima jedno¬ 
ga razreda i onda poletio dugim hod¬ 
nikom probio prozor i onesviješćen 
pao na zemlju. Đaci su pritrčali, u- 
bvatili ga i donijeli u kabinet. 

Ovoga sam jastreba držao mjesec i 
po u jednoj 20 m dugoj i 7 m širokoj 
prostoriji, pod krovom gimnazije. 
Pokušao sam ga hraniti svježim me¬ 
som, ali nije htio jesti. Onda sam 
mu donio* ubijenih vrana i svraka, 
ali ni njih nije htio okusiti. 

Jedanput sam mu donio ranjenu 
svraku i pustio je u salu. Jastreb 
je samo promatrao mene, a na svra¬ 
ku nije htio ni pogledati. Ni ona, 
rekao bih nije njega odmah opazila. 
Ali čim ga je opazila, skočila je nanj 
i počela ga udarati po tijelu i glavi. 
Jastreb je to neko vrijeme trpio, ali 
je i njemu dosadilo, pa je, sve gleda¬ 
jući na me, jednom nogom malko 
stisnuo svraku. Svraka je stala kri¬ 
čati i otimati se. Ja sam viknuo na 
jastreba i on je pustio svraku, koja 
je odletjela u jedan kut i dršćući 
promatrala jastreba. 

Stajao sam neko vrijeme i gledao, 
da li će jastreb, onako izgladnio, na¬ 
pasti svraku; ali on je samo nepre¬ 
stano gledao u me i svukud me svo¬ 
jim pogledom pratio. Izišao sam iz 
sale i kroz prozor promatrao jastre¬ 
ba, ali i on mene. 

Istom, kad sam sišao u gimnazi- 
jalno dvorište, čuo sam kriku svra- 
ke. Vratio sam se brzo gore. Jastreb 
je držao u jednoj nozi svraku, mrtvu 
i gledao u me. Dok sam ja bio tuđe 
nije htio ni maknuti oka s mene. Kad 
sam sutra došao, našao sam od svra- 
ke samo kljun i pandže i nekoliko 
repnih pera: sve je drugo pojeo. 

Držao sam ga u ropstvu mjesec i 
po, sa istim rezultatom. Samo bi gle¬ 
dao u me, dok sam ja tuđe. Mogao 
sam, fiksirajući on mene, a ja njega, 
toliko mu se približiti, da sam ga 
rukom uzimao za leđa, dr'žeći mu i 
krila. Kad bi ga, držeći ga ovako, 
okrenuo prema sebi, on bi napeo 
kljun i pandže na me. A čim bi ga 
pustio, 'on bi me samo fiksirao i 
dalje. 

Hranio sam ga samo ranjenim 
vranama i svrakama. Negda je mo¬ 
rao duže vremena gladovati, jer nije 
bilo uvijek lovine. 

19 prosinca sam mu stavio mali 
praporac oko vrata, na tankoj izo¬ 
liranoj žici. Na praporcu sam urezao 
datum, mjesto i svoje ime. Uhvatio 
sam jastreba, iznio ga na balkon i 
pustio na pod. Nije se micao. Morao 
sam ga nogom gurnuti, da poleti. 
Skočio je samo na ogradu balkona i 
onda 5—6 minuta gledao na sve stra¬ 
ne i prema zemlji. Onda se digao, 
napravio jedan polukrug i nedaleko 
pao na jedan hrast. Nisam imao vre¬ 
mena da promatram, kamo će odle¬ 
tjeti odatle. 

Taj moj jastreb sa praporcem vi¬ 
đao se u okolini Širokoga Brijega sad 
ovdje, sad ondje, pa je sa praporcem 
na vratu i kokoši napadao. Počelo 
se o njemu i pričati. Dva mjeseca na¬ 


kon toga donio mi je jedan đak taj 
praporac. Nađen je kojih 20 km od 
Širokoga Brijega, na jednom hrastu. 
Jastrebu je po svoj prilici uspjelo 
skinuti praporac s vrata i sad se 
možda negdje piletinom časti. 

Fra Vojislav Mikulić 

U Širokom Brijegu 30 maja 1939. 

Spolni karakteri. Spolni ili seksu¬ 
alni karakteri su osobine, koje dolaze 
kod životinja i biljaka rastavljena 
spola i po kojima se mogu razliko¬ 
vati muške i ženske jedinke (mužjaci 
i ženke). 

Razlikujemo primarne i sekun¬ 
darne spolne karaktere. 

Primarne spolne karaktere pred¬ 
stavljaju razlike u spolnim organima, 
dok se sekundarni spolni karakteri 
očituju na drugim dijelovima tijela. 
Ovamo se ubrajaju razlike u tjele¬ 
snoj veličini, razne boje i šare, razli¬ 
čita sposobnost glasanja (pjev muških 
ptica), razni kožni privjesci, kreste, 
ukrasno perje , brade, brkovi i grive, 
kljove, ostruge, rogovi i slična obi¬ 
lježja, koja dolaze samo kod jednoga 
spola ili kod oba spola u različitoj 
mjeri razvoja. Ovamo idu napokon 
razlike u duševnim sposobnostima, 
instinktima i t. d. 

Mnogobrojne primjere za spolne 
karaktere sakupio je Charles Đar¬ 
din u svojem djelu »0 porijeklu 
vrsta pomoću prirodnoga odabiranja « 
(On the origin of species by means 
of natural selection). 

Hipnotski i obični san u čovjeka. 

Obično se misli,, da postoji velika 
sličnost između stanja običnog, nor¬ 
malnog ili zdravog sna i stanja u 
hipnozi. Svakako ima prividne slič¬ 
nosti, prije svega s obzirom na sta¬ 
nje svijesti, dakle u psihičnom po¬ 
gledu. Kako je sa fiziološkom stra¬ 
nom pojave? Američki fiziolozi W h i- 
tehorne, Lundhol m, F o x i 
Beneđict su izvršili pokuse mje¬ 
reći kod osoba u objema stanjima 


izmjenu tvari ili metabolizam (ova¬ 
mo ide između ostaloga produkcija 
topline, učestalost bila, disanje i dr ). 
I tu se pokazala znatna razlika iz¬ 
među oba stanja. Dok se za zdravoga 
spavanja smanjio iznos metabolizma 
za 10% od normalnoga, dotle je u 


Umro profesor Mile Cindrić. 30. VI. 
o. g. umro je u Zagrebu, navršivši 70 
godina života, zaslužni naš fizičar, 



Prof. Mile Cindrić 


umirovljeni profesor M. C i đ r i ć. Po¬ 
kojnik je bio kroz decenije član Hrv. 
prirodoslovnog društva, kojemu je 
prošle godine pristupio kao član ute¬ 
meljitelj. 

Kao mlad nastavnik u provinciji 
zavolio je M. Cindrić fizikalnu 
nauku i nastavu i njima je posvetio 
velik dio života. Pratio je intenzivno 
razvoj fizike kroz posljednjih 40 go- 


hipnotskom »snu« oslao metabolizam 
na normalnoj visini, t. j. kao u bud¬ 
nom stanju. Stanje čulnih ili osjet¬ 
nih organa je isto drukčije, naročito 
osjetljivost prema zvuku i drugim 
podražajima, koji dolaze izvana. 


E S T I 

dina i nastojao je, da se novi naučni 
rezultati i nova otkrića popularizi¬ 
raju i da dođu do izražaja u školskoj 
obuci. Bio je ne samo vješt eksperi- 
mentator, već je imao i veliku izumi- 
lačku sposobnost i vještinu za kon¬ 
struiranje fizikalnih učila. Na sred¬ 
njoškolskim zavodima, u kojima je 
službovao i u našem sveučilišnom fi¬ 
zikalnom zavodu, kojemu je bio neko 
vrijeme dodijeljen ua rad, sastavljao 
je eksperimentalne uređaje i sagra- 
đivao nove aparature. 

Kao umirovljenik radio je u svom 
stanu i u fizikalnom zavodu sveučili¬ 
šta, gdje su sabrane mnoge sprave, 
koje je izradio i koje tomu zavodu 
vrlo dobro služe. Neke njegove apa¬ 
rature su demonstrirane i na preda¬ 
vanjima pučkoga sveučilišta. Spome¬ 
nut ćemo, da je to savjestan ručni rad 
izveden s velikom ustrajnošću i ustr- 
pljivosti. 

U posljednje vrijeme se prof. Cin¬ 
drić mnogo bavio fizikalnom pri¬ 
mjenom radiotehnike, napose iskoriš- 
ćenjem radioaparata za demonstra¬ 
ciju novijih fizikalnih efekata. 

Literarno je radio u N a s t a v 
nom Vjesniku, časopisu za hrv. 
srednje škole. Bio je dugogodišnji 
urednik matematičko-prirodoslovnog 
dijela toga časopisa (od g. 1916 do g. 
1930.) i objelodanio u njem izvornih 
članaka i književnih prikaza. 

Prof. Cindrić se uvijek zanimao 
za rad Hrv. prirodoslovnog društva. 
Za vrijeme svjetskoga rata dolazio je 


J. H. 

često na motrenje u društvenu zvje¬ 
zdarnicu, kojom je onda upravljao 
pok. prof. A. pl. Kugler. U Na¬ 
stavnom Vjesnisu (25, 291,1916; 
26, 635, 1917) prikazao je opširno prva 
izdanja popularne biblioteke Hrv. 
prir. društva: C. Flammarion, 
Pripovijest o repatici; C. Flamma¬ 
rion, Propast svijeta. Pod njegovim 
uredništvom prikazana su u Na¬ 
stavnom Vjesniku neka godi¬ 
šta Glasnika 1 ) i gotovo sva godi¬ 
šta astronomskog kalendara Boško- 
v i ć 2 ) 

Umro je nenadano, spremajući se 
da dovrši fizikalne pokuse s fosfo- 
rescentnim masama. Nekoliko dana 
prije smrti predao je uredništvu Nast. 
Vjesnika opsežan članak iz područja 
eksperimentalne fizike. 

Kao umirovljenik sačuvao je lju¬ 
bav za prirodne nauke i nastavničku 
službu. Bio je neobično skroman, a 
njegova je smrt rastužila sve, koji su 
ga poznavali. Neka mu ostane trajna 
uspomena u krugovima hrvatske in¬ 
teligencije. 

Mile Cindrić se rodio 1869. 
god. u Gornjem Kremenu kraj Slunja. 
Srednjoškolske nauke je polazio u Se¬ 
nju i Karlovcu, a filozofski fakultet 
je svršio u Zagrebu. Službovao je u 
Vinkovcima, u Rakovcu, na Rijeci, na 
Sušaku, u Koprivnici i u Zagrebu. 

P-ć. 

Glavna godišnja skupština Hrvat¬ 
skog prirodoslovnog društva. Dono¬ 
simo izvještaj 48 redovne glavne 
skupštine Hrvatskog prirodoslovnog 
društva u Zagrebu, održane 21 svib¬ 
nja 1939 od lOh do 12h u dvorani Puč¬ 
koga sveučilišta, Marulićev trg 20. 

*) Nast. Vj. 32, 230,1924 

37, 323, 1929 

2 ) Nast. Vj. 26, 172, 1917 

30, 169, 1921 

32, 136, 1923 

33, 368, 1925 

34, 122, 1926 


1) Predsjednik sveuč. profesor dr. 
Stjepan Škreb otvara, pošto j« utvr¬ 
đen dovoljan broj prisutnih članova, 
skupštinu; pozdravlja prisutne čla¬ 
nove, a naročito g. prof. dra Š o 1 j a- 
n a, koji je nazočan kao delegat brat¬ 
skog Primorskog prirodoslovnog dru¬ 
štva u Splitu. 

Zatim čita pozdrave, koji su od 
članova izvan Zagreba upućeni skup¬ 
štini. 

2) Predsjednik dr. Škreb drži 
predsjedničko predavanje 
o »Astrologiji kao vjeri, znanosti i 
praznovjerju«, kojega je glavni sa¬ 
držaj ovaj: 

U Mezopotamiji, gdje su vjerojat¬ 
no nastali prvi počeci naše kulture, 
je najstariji narod, što znamo, Sume- 
rani, već obožavao nebeska tjelesa. 
Asirci i Babilonci, koji su provalili 
nekoliko tisućljeća prije Krista u tu 
dolinu i podjarmili prastanovnike, 
preuzeli su ili možda već imali tu 
vjeru u božanstvo nebeskih tjelesa, 
Sunca, Mjeseca, zvijezda itd. Svakako 
je semitskim narodima bila blizu ta 
religija, kad su monoteistički Izrael¬ 
ci uvijek zapadali opet u tu zvjezda¬ 
nu religiju. Svećenici te vjere bili su 
dakako dužni promatrati zvijezde, na¬ 
ročito one, što se prividno nepravil¬ 
no giblju,. a to su planeti. Iz izgleda 
i međusobnog položaja tih nebeskih 
tjelesa proricali su, da li su bogovi 
skloni kralju i narodu. Tako je astro¬ 
logija kao vjera u božanstvo nebe¬ 
skih tjelesa, koja upravljaju ljudskim 
udesima. Pomalo su promatranjem 
tih tjelesa naučid i temelje astrono¬ 
mije, a to saznanje su onda preuzi¬ 
mali susjedni narodi. U staroj Grč¬ 
koj nema ni traga astrologiji. Hesi- 
od nabraja sretne i nesretne dane u 
tjednu, ali bez ikakva obzira na Mje¬ 
sec ili zvijezde, jednako nema ni u 
Ilijadi i Odiseji ni traga astrologiji. 
Tek kad je Aleksandar Veliki osvo¬ 
jio Aziju, ojačalo je djelovanje semit- 


ske vjere u Grčkoj. Grčki filozof T a- 
1 e s u 6 stoljeću pr. Krista naučio je 
od Babilonaca dijeljenje dana u 12 
sati .poznavanje ekvatora, put Sunca 
(ekliptiku), grubo određivanje pomrči¬ 
ne Sunca, imena planeta itd., ali nije 
preuzeo ni vjerovanje u Božanstvo ne- 
nebeskih tjelesa niti način prorica¬ 
nja budućnosti iz zvijezda. Periklov 
prijatelj filozof Anaksagora pru- 
glašuje još Sunce užarenim kamenom, 
ali već u 3 stoljeću poslije Kr. otva¬ 
ra svećenik boga Bala Pserosos 
astrološku školu na grčkom otoku 
Kosu i tu predaje astrologiju kao ob¬ 
javljenje boga Bala. Tako počinje 
sve jače da zadire ovo miješanje vje¬ 
re i astronomije u grčku dušu. No 
kako su Grci racionalni, a ne vole 
mistike, to je kod njih ta vjera odnos¬ 
no objavljenje o djelovanju zvijezda 
na ljude pomalo preuzelo oblik zna¬ 
nosti. Veliki astronom Klaudije 
Ptolomej, koji je napisao najveću 
astronomiju staroga vijeka »Alma- 
gest«, napisao je i astrologiju u če¬ 
tiri knjige »Tetrabiblos«, gdje naučno 
hoće da tumači djelovanje zvijezda 
na ljude. Dakle od božanskog djelo¬ 
vanja kod Asiraca i Babilonaca po¬ 
staje kod Grka neko fizikalno narav¬ 
no djelovanje zvijezda uz iste znako¬ 
ve na nebu. Ptolomej obrazlaže, 
kako se to astrološko proricanje osni¬ 
va na dvostrukom temelju. Prvo je 
motrenje nebeskih tjelesa i njihovih 
gibanja, to je rastumačio u astrono¬ 
miji (Almagest), a drugi je temelj 
istraživanje ,kako promjene na ne¬ 
beskom svodu djeluju na Zemlju. 
Ovo se drugo ne može tako egzaktnim 
i neoborivim činjenicama utvrditi kao 
prvo, ali ima nekih znakova, veli Pto¬ 
lomej, jer Sunce svakako djeluje na 
Zemlju, a i Mjesec na plimu i oseku. 
No svakako je djelovanje vrlo zamr¬ 
šeno, pa valja i sve zemaljske pri¬ 
like znati, a ne samo nebeske zna¬ 
kove. 


Grčki duh nije bez protesta pri¬ 
mio ovu mističnu nauku, jer je već 
u 2 vijeku pr. Krista filozof K a r- 
n e a d e s prigovorio tom djelovanju 
zvijezda, da ono rješava ljude svake 
odgovornosti za zločine, ako je to 
djelovanje potpuno. Ako pak djelova¬ 
nje nije sigurno, onda su ta proro¬ 
čanstva suvišna. Dalje veli, da se 
kraj velike brzine gibanja nebeskih 
tjelesa redovno i ne zna dovoljno toč¬ 
no vrijeme ni začeća ni poroda, da 
bi se moglo odrediti za taj . čas po¬ 
ložaj tih planeta, koji bi imali djelo¬ 
vati na čovjeka i odrediti mu bu¬ 
dućnost. 

Kršćanstvo je u prvo doba oštro 
osuđivalo astrološka proročanstva, no 
tijekom vremena uvukla se pomalo 
astrologija i u kršćanski svijet. Vr¬ 
hunac je postiglo' priznavanje astro¬ 
logije u 15 i 16 stoljeću, gdje su dvo¬ 
rovi, pače i pape, imali svoje astro¬ 
loge, a astrologija se predavala na 
nekim sveučilištima kao nauka. 

Racionalizam i napredak prirod¬ 
nih nauka u 17 i 18 vijeku onemogu¬ 
ćio je astrologiju tako, da je skoro 
sasvim pala u zaborav. Tek poslije 
svjetskoga rata opći misticizam opet 
je uskrisio i astrologiju. Jedna se 
vrsta astrologije dosta dugo uzdrža¬ 
la u proricanju vremena u t. zv. sto¬ 
ljetnom kalendaru. U 17 vijeku pater 
Mauritius Knauer na osnovi 
starog astrološkog pravila, da sedam 
planeta redom odlučuje o vremenu u 
pojedinim godinama kao regenti, ku¬ 
šao je, da proriče vrijeme, ali je bi¬ 
lježio i, kakvo je bilo faktično vrije¬ 
me u njegovu samostanu Langheim 
u sjevernoj Bavarskoj. Njegova su 
proročanstva zajedno s bilješkama o 
faktičnom vremenu nepoznatih go¬ 
dina izdana štampom, ali ne samo za 
sedam godina, kako je to Knauer 
imao, već je toliko puta opetovano, da 
je kalendar mogao služiti sto godi¬ 
na. Dakle se stoljetni kalendar po 

mogućnosti upotrebe tako zove, a 
osniva se na tom, da bi se svakih se¬ 
dam godina vrijeme imalo opet vra¬ 
ćati istim redom, što je dakako nei¬ 
stina. Usprkos nesmislu, na kome se 
temelji stoljetni kalendar, ipak se 
još uvijek nalazi u Zagrebu javnih 
institucija, koje u svojim izdanjima 
šire to praznovjerje, bilo u formi, ka¬ 
ko ju je dao pater K n a u e r, bilo 
u formi, što ju je u najnovije doba 
dao neki penzionirani austrijski ma¬ 
jor J. Sohaffler. Za Zagreb kao 
kulturni centar to svakako nije dič¬ 
no. A javno oglašivanje astroloških 
proročanstava trebala bi i vlast da 
zabrani. 

3) Nakon predavanja predsjednik 
daje riječ tajniku dru Josipu G o 1 đ- 
bergu za tajnički izvještaj o druš¬ 
tvenom radu. 

U minuloj poslovnoj godini odbor 
je održao 7 plenarnih sjednica, a uz 
to veliki broj konferencija užega od¬ 
bora. 

Tajnik komemorira članove, koji su 
tokom godine umrli (Milutin Barač, 
bivši ravnatelj rafinerije petroleja, 
začasni član, pa redoviti članovi pro¬ 
fesor Davorin Sinković i Sime 
g e s t a n). 

Svega je društvo izgubilo 25 člano¬ 
va, a pridošlo je 40 redovitih člano¬ 
va i 1 utemeljitelj. 

Današnje je stanje članova ovo: 
začasnih članova 4, utemeljitelja 19, 
dopisnih članova 2, redovitih član-ova 
377, dakle svega 402 člana. 

Broj članova je prema prošloj go¬ 
dini porastao. 

Bila su tri društvena sastanka sa 
predavanjem. Predavači su bili di¬ 
jelom inozemski učenjaci (astronom 
sveuč. prof. dr. T. Banachie\vicz 
iz Krakova i fiziolog sveuč. prof. dr. 
O. Polimanti iz Perugie, dijelom 
domaći ((botaničar sveuč. prof. Dr. 
I. Horva t). 

Društvena je knjižica djelomice 
uređena, a definitivno uređenje nije 


moguće, dok društvo ne dobije svoje 
prostorije. 

Predstavka Društva za prostorije 
ili subvenciju kod gradonačelnika i 
gradskih zastupnika ostala je bezus¬ 
pješna. 

U zvjezdarnici kao i u f enološkoj 
sekciji morao je rad zastati zbog ne¬ 
stašice novčanih sredstava. 

Osobito mnogo brige i rađa uložio 
je Odbor u saniranje uprave »Pri¬ 
rode«. Odbor je morao u tu svrhu 
razriješiti ugovor sa zakupnikom 
»Prirode«, što je dovelo do parnice 
pred obraničkom sudom. Ova se par¬ 
nica svršila 4 svibnja o. g. poravna¬ 
njem. Ovim poravnanjem prelazi »Pri- 
roda od 1 broja godišta 1939 u upravu 
Društva. Društvo prima »Prirodu« 
potpuno bez duga, sa okruglo 2750 
primalaca, od kojih je 2350 pretplat¬ 
nika, a 400 članova. 

Za upravu »Prirode« odbor je na¬ 
mjestio društvenoga činovnika, čiji 
rad nadzire poseban odbor, koji sa¬ 
stoji od tajnika, blagajnika i ured¬ 
nika »Prirode«. 

Na lanjskoj glavnoj skupštini na¬ 
javljeni priključak Primorskog pri¬ 
rodoslovnog društva Hrvatskom pri¬ 
rodoslovnom društvu nije se još mo¬ 
gao ostvariti, jer on zahtijeva pro¬ 
mjenu društvenih pravila. Ova pra¬ 
vila, stvorena prije više od 30 godi¬ 
na, traže obnovu i iz drugih razlo¬ 
ga, pa je izabran odbor trojice, koji 
će izraditi nova pravila i predložiti 
ih na prihvat jednoj izvanrednoj 
skupštini. 

4) Blagajnik dr. Marin K a t a 1 i- 
n i ć podnosi blagajnički izvještaj za 
godinu 1938. Primici su iznosili Din 
40.497,97, a izdaci su iznosili Din 
19.387,81. 

Razlika primitka nad izdatkom 
zajedno sa saldom od 31. XII. 1937, 
daje saldo društvene blagajne sa sta¬ 
njem 31. prosinca 1938 od Din 47,841,84. 

Najveći dio primitaka (30,642 din) 
je od članarine, a tu ima i naplaće¬ 


nih članarina zaostalih iz godine 1937 
i ranijih. Od Banske uprave Savske 
banovine društvo je primilo kao po¬ 
moć 2000 dinara. 1600 dinara iznose 
dividende od zaklade Milana Krešića. 

U rashodima upravni troškovi iz¬ 
nose 7.866,26 dinara za 2.419, 87 dinara 
manje nego u prošloj godini. Ured¬ 
niku »Prirode« isplaćeni su zaostali 
honorari, koje mu je društvo dugo¬ 
valo iz godina 1929, 1930 i 1931. 

Društvena imovina sa stanjem 31. 
XII. 1938 iznosi 78,092,74 dinara, a 
sastoji od salda u gotovu, vrijedno¬ 
snih papira, zalihe književnih izda¬ 
nja i od dugova članova i povjere¬ 
nika. 

U svemu je godina 1938 bila za 
društvenu imovinu vrlo povoljna, pa 
je bilo moguće izdati »Glasnik« i osi¬ 
gurati prometni kapital za »Prirodu«. 

5) Predsjednik dr. Š k r e b čita 
izvještaj revizionalnog odbora (direk¬ 
tor Rudolf Debeljak i prof. dr. 
Antun V r g o č). 

Svi se izvještaji primaju bez pri¬ 
mjedbe na znanje. 

6) Prof. dr. Miroslav H i r t z kao 
pročelnik sekcije za zaštitu prirode 
podnosi izvještaj o radu sekcije: 

Sekcija za zaštitu prirode preni¬ 
jela je svoje glavno djelovanje u »Po¬ 
vjerenstvo za zaštitu prirode i oču¬ 
vanje prirodnih spomenika pri kr. 
Ban. upravi Savske Banovine«, koje 
je osnovano upravo nastojanjima ove 
društvene sekcije i u koje su ušli 
gotovo svi njeni članovi. Njihov rad 
se najbolje vidi iz glasnika spome¬ 
nutoga povjerenstva, od kojega je 
nedavno izašla prva sveska pod na¬ 
slovom »Zaštita prirode«, koju je ure¬ 
dio pročelnik naše sekcije prof. dr. 
M. Hirtz. Publikacija sadržava ori¬ 
ginalne radove gotovo isključivo čla¬ 
nova Hrv. prirod, društva (dr. Vale 
V o u k, dr. Miroslav Hirtz, dr. Ivo 
P e v a 1 e k, dr. Josip Poljak, dr. 


Fran Š u k 1 j e, dr. Ivo Horvat) o 
zaštiti naše prirode s mnogo origi¬ 
nalnih slika (40 slika). Publikacija 
je reprezentativna, obuhvata 7 štam¬ 
panih araka, a ima na kraju doda¬ 
tak u engleskom, francuskom, itali- 
janskom i njemačkom jeziku za ino¬ 
zemstvo. Osim toga su profesori dr. 
M. Hirtz i dr. I. Pevalek izra¬ 
dili nacrt zakona o zaštiti prirode, 
koji bi imao vrijediti za čitavu dr¬ 
žavu, a prof. dr. Pevalek još nacrt 
uredbe o zaštiti nacionalnog parka 
Plitvičkih Jezera, čija je egzisten¬ 
cija odnosno fizionomija ozbiljno u- 
grožena uništavanjem seđre, koja 
predstavlja važan faktor, kojemu P. 
J. najviše zahvaljuju svoj osebujni 
izgled i svoju svjetsku znamenitost. 
Napokon je pročelnik naše sekcije 
na molbu internacionalnog odbora za 
zaštitu ptica u Bruxelles-u dao izvje¬ 
štaj o zaštiti ptica u Jugoslaviji, koji 
je objavljen u Bulletinu »Internacio¬ 
nalnog vijeća za zaštitu prirode u 
Bruxelles-u« (Conseil International 
pour la Protection de la Nature). Va¬ 
žan je još uspjeh, da je Ministarski 
savjet, potaknut upravo radom hr¬ 
vatskih prirodoslovaca, izdao u po¬ 
sljednje vrijeme dvije važne odred¬ 
be: uredbu o nacionalnim parkovima 
i uredbu, kojom se po uzoru Povje¬ 
renstva za zaštitu prirode u Savskoj 
Banovini osnivaju i u ostalim bano¬ 
vinama naše države takva povjeren¬ 
stva kao savjetodavni odbori državne 
vlasti za zaštitu prirode. Tako je na¬ 
ša država napokon stupila i u ovome 
pogledu u red Ostalih naprednih dr¬ 
žava svijeta, a to je u prvom redu 
zasluga sekcije našega društva, od¬ 
nosno njegovih naučnih predstavnika, 
čijim je poticajem osnovano legali¬ 
zirano Povjerenstvo za zaštitu priro¬ 
de pri Kr. Ban. upravi u Zagrebu. 

7) Prof. dr. Hirtz kao urednik 
»Prirode« podnosi izvještaj o »Pri¬ 
rodi«. 

»Priroda je sa 1938 godinom navr¬ 
šila 28 godina svojega izlaženja, što 
je znak, da se n našoj stručnoj i na¬ 
učnoj literaturi potpuno afirmirala. 
»Priroda« je u prošloj godini imala 
46 suradnika i dopisnika, a objavila 
je 136 slika, 34 članka i 131 sitni pri¬ 
log. Broj suradnika i dopisnika »Pri¬ 
rode« u stalnom je porastu, pri če¬ 
mu uredništvo naročitu pažnju obra¬ 
ća mladim ljudima, koji su na pomo¬ 
lu u naučnom radu, a početnici na 
peru. Po mogućnosti se ilustriraju ne 
samo članci, nego i važniji sitniji 
prilozi. Uredništvo je primalo koje 
na poklon koje u zamjenu 81 domaći 
časopis. »Priroda« je kao i dosad 
pomno pratila pokret i rezultate pri¬ 
rodoslovnih istraživanja vani u svi¬ 
jetu, ali je glavnu pažnju obraćala 
domaćoj prirodi i njenom proučava¬ 
nju. Uredništvo je nastojalo, da se 
časopis sadržajem i tehničkom opre¬ 
mom približi visini sličnih časopisa 
u velikom svijetu. 

8) Predsjednik dr. Š k r e b priop¬ 
ćuje prijedlog odbora, da se g. Šime 
Rak, industrijalac, izabere za za- 
časnog člana Hrvatskog prirodoslov¬ 
nog društva. G. Rak već dugi niz go¬ 
dina pomaže Društvo na najgeneroz- 
niji način. Prijedlog se aklamacijom 
prima. 

9) . Prof. dr. Soljan kao delegat 
zahvaljuje predsjedniku na pozdravu 
i priopćuje skupštini pozdrave Pri¬ 
morskog prirodoslovnog društva u 
Splitu. Prikazuje nastojanja i ciljeve 
splitskog društva, uvjete, uz koje 
radi, motive, zašto ide za spajanjem 
sa Hrvatskim prirodoslovnim dru¬ 
štvom, te želi da se nova pravila, ko¬ 
ja će to spajanje omogućiti, sa sa- 
radnjom i uz uvaženje potreha split¬ 
skog društva što skorije izrade. 

10) Predsjednik dr. Skreh zahva¬ 
ljuje dru Šoljanu na pozdravu, te od¬ 
govarajući na izvode naglašuje iskre¬ 


nu želju Hrv. prirod, društva, da 
oba društva ostvare saradnju. 

Kako je iscrpljen dnevni red, 
predsjednik zahvaljuje prisutnima, 
da su se u tako lijepom broju oda¬ 
zvali i zaključuje skupštinu. 

Novi članovi Hrv. prirodoslovnog 
društva. Na posljednjoj odborskoj sje¬ 
dnici našega društva 12 lipnja o. g. 
primljeni su za redovne članove ova 
gg.: Donata Devide (Zagreb, Me- 
dvešćak 72), Vanda Kochansky, 
dipl. phil. (Zagreb, Rakovčeva ul. 5), 
Dr. Željko Kovačevi ć, uprav, fi- 
topatološkoga odsjeka Poljoprivredne 
stanice (Zagreb, Kačićeva ul. 9), Zla- 
tka pl. Milio, posebnica (Zagreb, 
Hatzova ul. 2), Josip Ogulin ec 
(Žabno, z. p. Sela — Sisak), Franjo 
Ožegović, dipl. phil. (Zagreh, 0- 
grizovićeva ul. 15), dr. Rudolf S i- 
gnjar, rav. statističkoga ureda u 
m. (Zagreb, Mesnička ul. 17), Mari¬ 
jan Šašek (Karlovac, Šebetićeva 
ul. 4). 

Neobična prirodna pojava. Gosp. 
Vidosava D. J e 1 k i ć iz Staroga Be- 
čeja u Bačkoj poslala nam je ovu 
vijest, datiranu 28 svibnja, a objav¬ 
ljenu u »Politici«: »U selu Turiji u 
staro-bečejskom srezu dogodila se jed¬ 
na neobična prirodna pojava. Za vri¬ 
jeme najveće nepogode najednom se 
jedan oblak izdužio u pravcu Kanala 
Kralja Petra i od njega se stvorio 
neki šmrk ogromnih razmjera, koji 
je u velikim količinama počeo da 
vuče kanalsku vodu u visinu. Sa vo¬ 
dom su letjele i žabe i ribe. Ova 
pojava trajala je 10 minuta, dok su 
ljudi u strahu gledali, kako voda iz 
kanala leti u oblake. Pojedinci pri¬ 
čaju, da se ovakva pojava pamti u 
ovim krajevima, ali je vrlo rijetka.« 

Dopisnica nas u isti mah pita, da li 
je to moguće i istinito, da oblak pije 
vodu iz kanala kao šmrk i da s vo¬ 
dom lete žabe i ribe. 

Napomena. Ovdje se očito radi 
o vodenoj vitlici ili pijavici, vanređ- 
noj prirodnoj pojavi, koja je već ne¬ 
koliko puta opisivana u našem časo¬ 
pisu (Priroda X, 1920, br. 3, str. 61; 
XXI II, 1933, br. 4, str. 130; XXIX, 
1939, br. 4, str. 107). Činjenica je, da 
vodene vitlice izbacuju iz vode ribe, 
žabe i ostale vodene životinje; koje 
njihov vrtlog zahvati. 

Prstenovana divlja patka. Od g. 

ing. Vladislava V a s i ć a (Beograd) 
primilo je uredništvo »Prirode« još 13 
svibnja 1939 ovu zabilješku, koja na 
žalost nije mogla prije izići, jer su 
već u to vrijeme bili svibanjski i li¬ 
panjski broj »Prirode« u štampi: 

»Jovan Burlj a, lovac iz sela Ov- 
če, ubio je 7 februara o. g. u Panče- 
vačkom Ritu jednoga plovana koji je 
na levoj nozi imao prsten od alumi- 
nijuma, na kome je pisalo »Moskva 
67080 D Bjun«. 

Od Centralnog biroa za prstenova- 
nje u Moskvi dobio sam pismo, u ko¬ 
me izvještava, da je to mužjak divlje 
patke (Anas platyrhyncha L.), koji 
je prstenovan 6 jula 1938 godine za 
vreme mitarenja na jezeru Ujmenj 
kod ušća reke Lovati (Rusija, oko 
150 km južno od Lenjingrada). 

Nebo od 1. listopada do 31. pro¬ 
sinca 1939. Opet se vraćamo u ono 
godišnje doba, kada je večernje nebo 
najljepše. Već u polovini studenoga 
pokazat će se na večernjem nebu 
Orion. Istina, isprva samo nisko 
pri horizontu, da se kasnije uspne 
sve više i na koncu prosinca zasja 
u svom najvećem sjaju. 

Zasebnu pažnju zaslužuje ovaj 
puta zviježđe Andromeđe, zbog me¬ 
teorskog roja, koji će se u njemu 
pojaviti na kraju studenoga. Tom 
prilikom spomenut ćemo dva važna 
objekta, koja to zviježđe sadržava. 
Prvo je poznata svemirska maglica, 
za koju neki kažu, da je vide već 
prostim okom kao sasma slabu zvje¬ 


zdicu. Ta maglica se nalazi kraj 
zvijezde Ni Andromedae, a pronašao 
ju je 1612 astronom S i m o n M a- 
r i u s pomoću svojega skoro četiri 
metra dugog dalekozora postavlje¬ 
nog na nespretnim skelama, a sa 
vrlo malenim objektivom. Rad na 
takvom instrumentu (to je jedan od 
prvih dalekozora) bio je zacijelo ve¬ 
oma mučan, ali je dao lijepe rezul¬ 
tate. M a r i u s ispoređuje tu maglicu 
sa gorućom svijećom, a tako ona u 
manjim instrumentima doista i izgle¬ 
da. Kasnije ju je potanje ispitivao 
B o n d, a 1888 se u toj maglici po¬ 
javila jedna zvijezda tipa »Nova«. 
Isprva su je držali za plinovitu ma¬ 
su, no već nešto jača optička sred¬ 
stva su pokazala, da tome nije tako, 
već da je to jedan cijeli sistem zvi¬ 
jezda za sebe. Pokazalo se, da je to 
isto takav sistem, kao što je i naš 
sistem Kumovske Slame. Od nas je 
udaljena za 855.000 godina svijetla, a 
masa joj je 3.500,000.000 puta veća 
od mase Sunca. U katalozima je ozna¬ 
čena sa M 31. 

Drugi interesantni objekt je Ala- 
mak ili Gama Andromedae, koji je 
trostruka zvijezda. Komponente A i 
B su zelene i crvene boje a 1842 je 
Struve pokazao, da manja zvijezda 
(zelena) ima još jednog modrog pra¬ 
tioca. To je za veće teleskope jedan 
od najljepših objekata na nebu. Mo¬ 
dra zvijezda obiđe zelenu u 38 godi¬ 
na, a obje zajedno odiđu crvenu je¬ 
dnom u 36.000 godina. Sunce, Zemlja 
i Mjesec nam mogu dati miniaturnu 
sliku toga sistema, ako uzmemo, da 
jedan naš dan vrijedi 100 godina. 

Na sjevernom nebu se visoko popeo 
Perzej. Tu treba prije svega upozo¬ 
riti na krasnu dvostruku hrpu zvije¬ 
zda, koja leži između Kasiopeje i Per- 
zeja, a lijepo se vidi već u običnom 
kazališnom staklu. Šta više, veliko 
povećanje umanjuje ljepotu toga 
objekta. A položaj te hrpe na nebe¬ 
skom svodu je također krasan; nalazi 

se sred Kumovske Slame. Ali to nije 
jedini takav objekt u tom zviježđu! 
Najsjajnija zvijezda toga zviježđa 
(Alfa) je i opet središte polja sunaca, 
kako se svatko i sam može uvjeriti 
već pomoću najslabijih optičkih sred¬ 
stava. Beta Perzei je jedna od naj¬ 
ljepših promjenljivih zvijezda. Sjaj 


našem jeziku), daje iscrpne podatke o 
promjenama Algolova sjaja (Beta 
Perzei ima i arapsko ime »Algol« . 

I opet možemo na sjevernom nebu 
potražiti Velikog i Malog Medvjeda, 
Zmaja, Kefeja, Kasiopeju, Krunu, 
Herkula i Liru, a sve su to zviježđa. 


joj se periodski mijenja svakih 60 
sati i to za čitave dvije veličine. TJ 
svakom astronomskom kalendaru (bio 
on namijenjen stručnjacima ili ama¬ 
terima) mogu se naći podaci o pro¬ 
mjenama sjaja te zvijezde. Tako i 
»Godišnjak našega neba« (jedini 
astronomski kalendar, koji izlazi na 


koja u našim krajevima nikada ne za¬ 
laze. Zanimljiv je Kefej zbog naročite 
vrsti promjenljivih zvijezda, koje su 
prema njemu nazvane Kefeide. Prva 
pronađena zvijezda te vrsti je bila 
Delta Kefei. Kasnije je po čitavom 
nebeskom svodu pronađeno još mnogo 

takvih zvijezda, koje imaju tu osobi¬ 
nu, da im perioda promjene svijetla 
zavisi o njihovoj apsolutnoj veličini. 
Kako nam je njihova prividna veli¬ 
čina poznata iz fotometrijskih mjere¬ 
nja, to na osnovu obiju podataka mo¬ 
žemo lako izračunati njihovu udalje¬ 
nost od nas. To je pravilo pronašla 
miss Leavittna observatoriju Har- 
vard 1912 godine. Fizikalno to još nije 
rastumačeno, ali glasoviti astronom 
Jeans kaže o tome ovako: »Bio nji¬ 
hov mehanizam makar kakav, opaža¬ 
nja su pokazala, da te zvijezde posje¬ 
duju jedno osobito svojstvo koje se 
pokazalo izvanredno važnim. Zato mo¬ 


žemo taj rezultat upotrebiti, a da si 
ne razbijamo glavu »zašto« i »kako«. 
Potpuno pravilno mijenjanje svijetla 
kod zvijezda toga tipa mogli bismo 
— kako rekosmo — upotrebiti za mje¬ 
ru vremena i ne poznavajući njihov 
mehanizam. A Kefeide nam mogu po¬ 
služiti kao mjerila za najudaljenije 
krajeve Svemira, budući da iz pro¬ 
mjena njihova sjaja možemo odrediti 
njihovu udaljenost i pravu svijetlost.« 

Od zviježđa životinjskog pojasa 
vide se na južnom nebu Bik, Ovan, 
Ribe, Vodenjak, Jarac i Strijelac. Ni¬ 
sko na horizontu može se vidjeti zvi¬ 
jezda Fomalhaut, — Alfa Južnih Riba. 



SI. 2. 


Kretanja velikih planeta najbolje 
se vide iz priloženoga diagrama. Ovaj 
puta nisu izlazi za razliku od linija 
zalaza ispisani prekinutim linijama, 
već je na kraju svake linije, a kraj 
znaka planeta dometnuto slovo I ili 
Z prema tome, da li označena linija 
predočuje izlaz ili zalaz planeta (SI. 1) 
Venera se u listopadu nalazi u 
zviježđu Djevice, u studenom prelazi 
u zviježđe Vage, da se na kraju go¬ 
dine nađe u Strijelcu. M a r s se u li¬ 
stopadu i studenom nalazi u zviježđu 
Jarca i još je uvijek veoma sjajan, 
a u prosincu prelazi u znak Vodenja¬ 


ka. Jupiter se cijelo vrijeme na¬ 
lazi u zviježđu Riba, a Saturn u 
zviježđu Ovna. 

Osobite pojave u Sunčevom susta¬ 
vu su ove: 
a) u listopadu: 

12 u 0 sati potpuna pomrčina Sun¬ 
ca, koja je u našim krajevima nevid¬ 
ljiva. 13 u 16 sati dolazi Venera u 
konjunkciju s Mjesecom, a 17 u 11 
sati nalazi se Merkur u afelu. 18 do 
20 pojavljuje se meteorski roj Orio- 
nida a 21 u 19 sati je Mars u kon- 
junkciji s Mjesecom. 22 u 4 sata je 
Saturn u opoziciji sa Suncem. 28 je 

likama pokazuje se 21 pojava na sat, 
ali u naročitim zgodama pokazalo se 
već i do 37 pojava na sat. Leonidi 
su aktivni od 13 do 14 studenog, a ra- 
diant im je kod zvijezde Zeta Leonis. 
Obično se pojavljuje 19 meteora na 
sat. Meteorski roj 9 pokazuje 12 
do 26 meteora na sat, a centar pojave 
je kod zvijezde Mi TIrsae Maioris. 

A n d r o m e d i d i, koji se 27 stude¬ 
nog mogu vidjeti kod zvijezde Gama 
Anđromedae, pokazuju 15 pojava na 
sat. Samo u prilikama, kada je taj roj 
neobično aktivan, pokazuje i do 36 po¬ 
java na sat. Geminidi pojavljuju 
se čitava tri dana, od 9 do 12 prosin¬ 
ca, a pokazuju 12 do 16 pojava na sat. 
Radiant je kod zvijezde Alfa Gemino- 
rum (Kastor). J- Golubić 

Ispravak. Gosp. đr. Pavle Cer- 
n j a v s k i moli nas, da u njegovu 
članku »jlnabiozu hod biljokct «, obja¬ 
vljenom u br. 4 »Prirode« od o. g., 
ispravimo na str. 114 (druga postoj- 
ka, peti redak) u rečenici o trajanju 
vijeka sekvoje riječ »kvartar« u 
»postkvartar«. Rečenica ima da gla¬ 
si: »Šta je trajanje veka jednoga 
stabla sekvoje, koje je živelo već za 
vreme pre sredine postkvartara««. 

razgovori 

Dr A. O (Karlovac). Pitanje vor: Knjiga je izašla 1930 godine 

Doznao sam da je g. dr. P o 1 j a k svo- u nakladi središnjice Hrv. planmar- 

jedobno napisao knjigu »Vodič kroz skog društva u Zagrebu, gdje se i 

Velebit?« Obraćam se na Vas s molbom, danas može dobiti uz cijenu od 30 

da mi javite, da li se ta knjiga može dinara, 

još kupiti i uz koju cijenu. 0 d g o- 

»Priroda« izlazi svakoga mjeseca osim srpnja i kolovoza. — Pretplata iznosi 
60 D na godinu za tuzemstvo, a 80 D za inozemstvo. - Za djake iznosi pret¬ 
plata 40 D na godinu. - Pojedini broj »Prirode« stoji 6 D. - Članarina za 
Hrv. Prirodoslovno društvo iznosi 80 D na godinu za tuzemstvo, a 100 D za 
inozemstvo. - Plativo i utuživo u Zagrebu. - Tko upravlja kakvo pitanje na 
»Prirodu« ili Hrv. Prirodoslovno Društvo, a želi, da mu se pismom uzvrati, 
treba da prida i marku za odgovor. Pisma, kojima nije priložena marka za 
odgovor, ne će se uvažiti. - Oglasi plaćaju se po stalnom cjeniku. - Rukopisi 
se ne vraćaju. — Rukopisi i svi upiti stručne naravi šalju se na uredništvo, 
Zagreb, Buconjićeva ulica 21. — Novac, sve narudžbe i reklamacije šalju se na 
upravu : Zagreb, Grič 3, I kat (Geofizički zavod). Broj ček, uplatnice 37.831. 

VlasTiilr i izdavač: Hrvatsko Prirodoslovno Društvo u Zagrebu. 
Urednik: Dr. Miroslav H i r t z. — Tisak tiskare C. Albreeht (P. Acmger) u Zagrebu, 
(Rađićeva ul. 26). — Za tiskaru odgovara Petar Acmger, Zagreb, Gunđuliceva ul. Z-a. 


djelomična pomrčina Mjeseca, koja je 
vidljiva u našim krajevima, ali samo 
djelomice. Pomrčina počinje u 4 sata 
41 minutu, a završava u 10 sati 31 
minutu. 

b) u studenom: 

8 u 5 sati nalazi se Merkur u naj¬ 
većoj istočnoj elongaciji, a 21 u 3 sata 
nalazi se Jupiter u konjunkciji s 
Mjesecom. Ovaj mjesec pojavljuju se 
tri meteorska roja, i to od 13 do 14 
Leonidi, 16 do 28 meteorski roj »9«, a 
27 Andromedidi. 

c) u prosincu: 

7 u 15 sati nalazi se Merkur u afe- 
lu. 9 do 12 pojavljuje se meteorski roj 
Geminida. 17 u 5 sati nalazi se Venera 
u najvećoj zapadnoj elongaciji. 22 u 

19 sati ulazi Sunce u znak Jarca, što 
znači početak zime. 

Slika 2 pokazuje nam položaje ra- 
dianata meteorskih rojeva, koji će se 
pojaviti do kraja ove godine. Radi- 
anti su naročito obilježeni, a kraj sva¬ 
koga su podvučeni i dani, kada se 
dotični roj pojavljuje. Ovdje ćemo još 
dati samo kratak opis svakog pojedi¬ 
nog roja: 

O r i o n i d i pojavljuju se od 18 do 

20 listopada. Radiant nalazi se kod 
zvijezde Ni Orionis. Pod običnim pri- 


Našim čitaocima. 


Knjige i starija godišta »Prirode« iz naklade Hrvatskog Prirodoslov¬ 
nog Društva prodajemo uz dolje navedene cijene. Preporučamo nabavku ovih 
knjiga, koje su trajne književne vrijednosti, niske nabavne cijene, a 
čije su zalihe djelomice već jako smanjene, tako da se poslije više ne će 
moći dobiti. 


P. n. 


Narudžba knjiga. 


Upravi „ PRIRODE “ 

ZAGREBI 

Naručujem ove knjiee: Pošt. pretinac 515 


Komada 

Knjige 

Broširano 

Tvrdo 

uvezano 

Iznos: 


Flammarion: Posljednji dani ljudi 

15-- 



•* 

Fabre: Iz života kukaca 


14-- 



Fink: Kazvoj živih bića 

15-- 




Fink: Nasljeđivanje 

13- 

18- 



Kučera: Naše nebo 

15- 




Borel: Slučaj 

15- 




Nordmann: Einstein i svemir 

L5 - 




Damvin: Put jednoga prirodoslovca 

15'- 




Thompson: Lobo 

13- 

18-- 



kompletna godišta „Prirode 44 





iz godine 1936, 1937 
i 1938 

60-- 




Pojedini brojevi „Prirode 44 
iz godina 1933 do god. 1936 

6-- 









Ukupno: 





Knjige se šalju pouzećem uz naprijed poslani novac na našu adresu ili 
uplatu na ček. konto br. 37.831. 

Popusti: 

Do iznosa od Din 50.— zaračunavamo trošak i poštarinu Din 10.— 

od 51—100.— Din šaljemo knjige franko. 

od 101—300.— Din šaljemo franko i dajemo 10°/o popusta 

od 301—500.— Din šaljemo franko i dajemo 20°/o popusta 

preko 500.— Din šaljemo franko i dajemo 25% popusta 


Potpis I zanimanje: 

Mjesto I ulica: - 

Datum: - 



















Zadnja zaliha 


Nikola Fink: RAZVOJ ŽIVIH BIĆA 

160 strana, 82 slike, sadržaj: 

Transformizam, Promjenljivost živih bića, Raznolienost 
živih bića, Raznolienost vrsta, Promjene n geolo- 
gijskoj prošlosti, Napučenost Zemlje, Građa životinja, 
Razviće životinja, Čovjek, Transformacija domaćih 

životinja . .. 

Dr. Oton Kueera: NAŠE NEBO 

160 strana, 101 slika, velika karta zvjezdanoga neba 
sadržaj: 

Opći pregled noćnoga neba, Zvijezde se gibaju. Noćno 
nebo svakog četvrtgodišta, Sunce, Mjesec i planeti 
na nebeskom svodu, Kumovska Slama, Večernje 
zvjezdano nebo za sve mjesece u godini . . do sad 

Charles Darwin: PUT JEDNOGA PRIRODOSLOVCA 

170 strana, 15 slika, sa portretom i kartom. 

Sadržaj: Tko je Charles Darwini 
I. St. Jago — Capverdski Otoci, II. Rio de Janeiro, 
III. Bahia Blanca, VI. Od Bahia Blance do Buenos 
Ayresa, VII. Od Buenos Ayresa do Santa Fe, VIII. 
Banda Oriental i Patagonija, IX. Santa Cruz, Pata- 
gonija i Falklandski Otoci, X. Ognjena Zemlja, 
XI. Magellanov Tjesnac, Klima južnih obala . do sad 

sada 


Dinara 15.— 


Dinara 19.— 
Dinara 15.— 


Dinara 20.— 
Dinara 15.— 


E. S. Thompson: LOBO 

124 strane sa ilustracijama. Osobito lijepa knjiga za 
zrelu omladinu: Pripovijesti iz životinjskoga svijeta, 

Lobo, Maca s bunjišta, Vinipeški vuk, Priča o bi¬ 
jelom sobu, Bjelko. Dinara 13__ 

Camille Flammarioil: POSLJEDNJI DANI LJUDI 

110 strana, mnogo slika, sadržaj: I. U budućnosti, II. 

Preobrazbe, III. Na vrhuncu, IV. Vanitas vanitatum, 

V. Omegar, VI. Eva, VII. Posljednji dan. Epilog, Za¬ 
ključna filozofska rasprava..do sad Dinara 20.— 

sada Dinara 15.— 


J. H. Fabre: IZ ŽIVOTA KUKACA: 

118 strana, 5 tabla i mnogo slika, sadržaj: Veliko noćno 
paunče, Prutasti fratar, Njuh, Lov bogomoljke, Bogo- 
moljkina divlja ljubav, Gnijezdo bogomoljkino, Šturak 

poljski, Zrikavac, Osa grabljivica.. Dinara 14.— 

Knjige bit će uskoro posve razgrabljene. Kasnije ih uopće više ne 
ćete moći dobiti. Htjeli bismo, da se u prvom redu naši pretplatnici kori¬ 
ste osobito dobrom prilikom i da nabave ove lijepe knjige uz tako niske 
cijene. Dajemo im povrh velikoga sniženja cijena još i ove pogodnosti: 


Do narudžbe od 50 dinara zaračunavamo trošak i poštarinu od 10 din; 
od 51 do 100 dinara šaljemo knjige franko 
» 101 


201 

301 

401 


200 

300 

400 

500 


i dajemo još 10“/o popusta; 

» » » 15°/o » 

» » » 20°/o » 

» » » 25% » 

» » » 30%> » 

samo pouzećem ili 


po pri- 


preko 500 dinara » » » » 

Knjige šaljemo radi lakšega obračuna 
mitku unapred poslanoga novca. 

Na ove pijene se vežemo, samo dok još imamo knjiga, pa molimo, 
da ih što prije naručite. 


„Prirod a“ 

Uprava časopisa 
Zagreb, Grič br. 3, I kat 
(Geofizički zavod) 






